**Anul 2024 – numărul 9**

**26 februarie – 1 martie**

******

 ***Din conținutul acestui număr*:**

[Selecție de Acte normative apărute în Monitorul Oficial al României în perioada 26 februarie – 1 martie, 2024 3](#_Toc160432511)

[Comunicate de presă ale Guvernului României 6](#_Toc160432512)

[Politici antidrog - consultări la Palatul Victoria cu o delegație a Biroului ONU pentru Droguri şi Criminalitate 6](#_Toc160432513)

[Premierul Marcel Ciolacu: Prin semnarea contractelor de construire a spitalelor regionale de urgență Iași și Cluj îndeplinim o promisiune făcută de clasa politică de mai bine de 15 ani 6](#_Toc160432514)

[Ajutoarele de stat plătite companiilor din România în 2023 reprezintă 2% din PIB 7](#_Toc160432515)

[Informaţie Europeană 9](#_Toc160432516)

[NOUTĂȚI – Informații UTILE 9](#_Toc160432517)

[ADR Vest, într-un nou sediu, la Nokia - Bega Business Center 9](#_Toc160432518)

[Începând cu data de 01 martie 2024, pe site-ul Ministerului Agriculturii și Dezvoltării Rurale este publică aplicația Registrul unic naţional privind circulaţia şi destinaţia terenurilor agricole situate în extravilan, sistem electronic, constituit conform prevederilor legale. 10](#_Toc160432519)

[Informare cu privire la publicarea pe site-ul www.inforegio.ro a INSTRUCȚIUNII nr. 212/08.02.2024 privind Modificări ale Anexei 3 - Bugetul proiectului, pentru a asigura introducerea corecta in aplicația informatica SMIS 2014+ a cheltuielilor efectuate și plătite de beneficiari până la 31 decembrie 2023 și care respectă prevederile contractelor de finanțare. 10](#_Toc160432520)

[MIPE: Două fonduri de equity primesc încă 50 milioane euro din PNRR 11](#_Toc160432521)

[Cadrul general de implementare a operațiunilor cofinanțate din Fondul European pentru Afaceri Maritime, Pescuit și Acvacultură prin PAP 2021-2027 12](#_Toc160432522)

[Bugetul AFM pentru anul 2024 a fost aprobat. Află sumele alocate programelor! 12](#_Toc160432523)

[PTJ: Listele intermediare ale proiectelor evaluate pentru luna ianuarie 2024, aferente apelurilor de proiecte destinate IMM-urilor 13](#_Toc160432524)

[MDLPA: Localități din 24 de județe primesc finanțare pentru 40 de noi investiții în modernizarea infrastructurii 13](#_Toc160432525)

[Înscrieri deschise pentru Programul TEZAURE UMANE VII 2024! 14](#_Toc160432526)

[Campania de primire a Cererilor de Plată pentru anul 2024 demarează în aproximativ 2 săptămâni 14](#_Toc160432527)

[Consultări Publice 15](#_Toc160432528)

[A fost postat în transparență proiectul de Hotărâre privind aprobarea Programului de susţinere a crescătorilor de porci de reproducție din rase 15](#_Toc160432529)

[Programul Transport: Versiunea consolidată a ghidului pentru realizarea de investiții în suprastructura portuară de încărcare/descărcare și depozitare a mărfurilor, în consultare publică 16](#_Toc160432530)

[Procedura de implementare pentru noua ediție a programului Femeia Antreprenor, lansată în consultare publică! 16](#_Toc160432531)

[Ordin pentru modificarea schemei de ajutor de minimis pentru sectorul cultural independent, în dezbatere publică 17](#_Toc160432532)

[PNRR 17](#_Toc160432533)

[PNRR: Ordinul ministrului investițiilor și proiectelor europene nr. 464/16.02.2014 pentru aprobarea Schemei de ajutor de stat și de minimis „Granturi pentru sprijinirea antreprenorilor în dezvoltarea tehnologiilor digitale avansate” 17](#_Toc160432534)

[PNRR: Solicitanții admiși la finanțare pe apelul privind digitalizarea IMM-urilor trebuie să transmită în maxim 10 zile declarația pentru derularea fondurilor aferente proiectului prin intermediul unuia dintre partenerii bancari selectați de MIPE 17](#_Toc160432535)

[Precizare cu privire la deficiența în funcționarea platformei PNRR în cazul implementării proiectelor privind asigurarea eficienței energetice în sectorul industrial 18](#_Toc160432536)

[Finanțări pentru inovarea digitală a IMMurilor: Schema destinată dezvoltării tehnologiilor digitale avansate a fost aprobată 18](#_Toc160432537)

[Apeluri – Finanțări 20](#_Toc160432538)

[APIA vizează carnetele de rentă viageră agricolă 20](#_Toc160432539)

[Ghidul actualizat privind condițiile specifice de accesare a fondurilor din Programul Asistenţă Tehnică 2021-2027 21](#_Toc160432540)

[MADR: Sprijin acordat sectorului apicol 21](#_Toc160432541)

[APIA primește Cereri de plată pentru intervenția DR-06 – Bunăstarea animalelor 22](#_Toc160432542)

[Din Actualitatea Europeană 23](#_Toc160432543)

[Comisia adoptă în timp record o modificare a bugetului UE pentru 2024 pentru a putea continua să sprijine îndeplinirea priorităților UE 23](#_Toc160432544)

[Eforturile Poloniei de a restabili statul de drept deschid calea pentru accesul la fonduri UE în valoare de până la 137 miliarde EUR 24](#_Toc160432545)

[Comisia Europeană îi invită pe fermieri să își împărtășească experiențele legate de practicile comerciale neloiale din cadrul lanțului de aprovizionare cu alimente 27](#_Toc160432546)

[Comisia prezintă noi inițiative de stimulare a poziției de lider industrial a Europei în domeniul materialelor avansate 27](#_Toc160432547)

[Noi norme mondiale de simplificare a comerțului cu servicii intră în vigoare în cadrul OMC 29](#_Toc160432548)

[Comisia recomandă statelor membre să continue să economisească gaze pentru a asigura aprovizionarea și a stabiliza piețele 30](#_Toc160432549)

[PE solicită UE să furnizeze Ucrainei tot ce are nevoie pentru a învinge Rusia 31](#_Toc160432550)

[PE sprijină actualizarea normelor UE privind permisele de conducere pentru îmbunătățirea siguranței rutiere 32](#_Toc160432551)

[PE adoptă noi norme de transparență pentru publicitatea politică 33](#_Toc160432552)

[Infracțiuni de mediu: PE adoptă o listă extinsă de infracțiuni și sancțiuni 34](#_Toc160432553)

[Natura în UE: o lege pentru a reface 20% din suprafața terestră și maritimă 35](#_Toc160432554)

[Drepturile omului: UE numește un nou reprezentant special 36](#_Toc160432555)

[Cooperarea polițienească: Consiliul dă undă verde pentru îmbunătățirea schimburilor de date între autoritățile polițienești 37](#_Toc160432556)

[Consiliul adoptă un regulament privind plățile instant 37](#_Toc160432557)



Selecție de Acte normative apărute în Monitorul Oficial al României
în perioada 26 februarie – 1 martie, 2024

**Monitorul Oficial, Partea I, nr. 155 / 26 Februarie 2024**

* Nr. **464** / **16 Februarie 2024**, Ministerul Investițiilor și Proiectelor Europene - Ordin pentru aprobarea Schemei de ajutor de stat și de minimis „Granturi pentru sprijinirea antreprenorilor în dezvoltarea tehnologiilor digitale avansate“.

**Monitorul Oficial, Partea I, nr. 157 / 27 Februarie 2024**

* Nr. **23** / **23 Februarie 2024**, Parlamentul României - Lege pentru ratificarea Acordului dintre Guvernul României și Cabinetul de miniștri al Ucrainei privind recunoașterea reciprocă a actelor de studii, semnat la București la 18 august 2023.

**Monitorul Oficial, Partea I, nr. 159 / 27 Februarie 2024**

* Nr. **372** / **8 Februarie 2024**, Ministerul Investițiilor și Proiectelor Europene - Ordin privind aprobarea modalității de derulare a procedurii de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de redresare și reziliență, alocate prin Planul național de redresare și reziliență, aplicabilă beneficiarilor privați care nu au obligația respectării prevederilor legale aplicabile în domeniul achizițiilor publice, precum și a listei utilizate pentru verificarea achizițiilor derulate de aceștia.

**Monitorul Oficial, Partea I, nr. 161 / 27 Februarie 2024**

* Nr. **81** / **27 Februarie 2024**, Ministerul Agriculturii și Dezvoltării Rurale - Ordin privind aprobarea Listei unităților de învățământ preuniversitar incluse în Programul național „Masă sănătoasă“ în anul 2024.

**LISTA unităților de învățământ preuniversitar incluse în**

**Programul național „Masă sănătoasă“ (PNMS) în anul 2024**

| **Tip UAT** | **Denumirea unității/subdiviziunii administrativ - teritoriale a municipiilor** | **Denumirea unității de învățământ** |
| --- | --- | --- |
| Oraș | Uricani | Liceul Tehnologic „Retezat” Uricani |
| Municipiu | Petroșani | Liceul Tehnologic „Dimitrie Leonida” Petroșani |
| Oraș | Aninoasa | Școala Gimnazială „Sfânta Varvara” Aninoasa |
| Municipiu | Orăștie | Școala Gimnazială „Dr. Aurel Vlad” Orăștie |
| Municipiu | Brad | Școala Gimnazială „Horea, Cloșca și Crișan” Brad |
| Comună | Sântămăria-Orlea | Școala Gimnazială Sântămăria-Orlea |
| Comună | Baru | Liceul „Prof. Bora Tit Liviu” Baru |
| Oraș | Călan | Liceul Tehnologic „Ovid Densusianu” Călan |
| Comună | Ilia | Liceul Teoretic „Silviu Dragomir” Ilia |
| Oraș | Geoagiu | Liceul Tehnologic Agricol „Alexandru Borza” Geoagiu |
| Municipiu | Hunedoara | Școala Gimnazială Nr. 1 Hunedoara |
| Comună | Băcia | Școala Gimnazială Băcia |
| Comună | Băița | Școala Gimnazială Băița |
| Comună | Vața de Jos | Școala Gimnazială Vața de Jos |
| Comună | Bucureșci | Școala Gimnazială „Sabin Oprean” Bucureșci |
| Municipiu | Lupeni | Școala Gimnazială Nr. 3 Lupeni |
| Comună | Pui | Școala Gimnazială Pui |
| Comună | Baia de Criș | Școala Gimnazială „Avram Iancu” Baia de Criș |
| Municipiu | Vulcan | Școala Gimnazială Nr. 6 Vulcan |
| Municipiu | Deva | Liceul Tehnologic Energetic „Dragomir Hurmuzescu” Deva |
| Oraș | Hațeg | Liceul Teoretic „I.C.Brătianu” Hațeg |
| Comună | Turdaș | Școala Primară Pricaz |
| Comună | Crișcior | Liceul Tehnologic „Crișan” Crișcior |
| Comună | Râu de Mori | Școala Gimnazială Râu de Mori |
| Comună | Brănișca | Școala Gimnazială „Nicolae Ție” Brănișca |
| Comună | Teliucu Inferior | Școala Gimnazială Teliucu Inferior |

**Monitorul Oficial, Partea I, nr. 162 / 27 Februarie 2024**

* Nr. **11** / **22 Februarie 2024**, Guvernul României - Ordonanță de urgență privind gestionarea financiară a alocărilor din Fondul european pentru afaceri maritime, pescuit și acvacultură aferente politicii comune de pescuit și politicii maritime integrate la nivelul Uniunii Europene, precum și a fondurilor alocate de la bugetul de stat pentru perioada de programare 2021-2027.

**Monitorul Oficial, Partea I, nr. 164 / 29 Februarie 2024**

* Nr. **25** / **13 Februarie 2024**, Ministerul Afacerilor Interne / Nr. **M.19** / **7 Februarie 2024**, Ministerul Apărării Naționale / Nr. **7585** / **21 Februarie 2024**, Serviciul Român de Informații - Ordin pentru modificarea și completarea Metodologiei de întocmire a dosarului de pensionare, aprobată prin Ordinul ministrului apărării naționale, al ministrului afacerilor interne și al directorului Serviciului Român de Informații nr. M.24/30/8.147/2016.
* Nr. **212** / **6 Februarie 2024**, Ministerul Mediului, Apelor și Pădurilor - Ordin pentru aprobarea amenajamentului silvic al fondului forestier proprietate publică și privată aparținând comunei Pianu, Unitatea de Producție III Comuna Pianu, fond forestier situat pe raza județului Hunedoara.

**Monitorul Oficial, Partea I, nr. 165 / 29 Februarie 2024**

* Nr. **24** / **28 Februarie 2024**, Parlamentul României - Lege pentru aprobarea Ordonanței de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile.
* Nr. **25** / **28 Februarie 2024**, Parlamentul României - Lege pentru aprobarea Ordonanței Guvernului nr. 28/2022 privind stabilirea unor măsuri pentru derularea Programului național de dezvoltare locală etapa I.
* Nr. **12** / **28 Februarie 2024**, Guvernul României - Ordonanță de urgență pentru modificarea art. 4 din Ordonanța de urgență a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013 și a proiectelor de asistență tehnică, finanțate din fondurile Uniunii Europene aferente perioadei de programare 2014-2020, precum și în vederea elaborării și implementării strategiilor teritoriale integrate în perioada de programare 2021-2027 .

**(Articol unic.** — La articolul 4 din Ordonanța de urgență a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007—2013 și a proiectelor de asistență tehnică, finanțate din fondurile Uniunii Europene aferente perioadei de programare 2014—2020, precum și în vederea elaborării și implementării strategiilor teritoriale integrate în perioada de programare 2021—2027, publicată în Monitorul Oficial al României, Partea I, nr. 359 din 5 mai 2020, aprobată cu modificări și completări prin Legea nr. 176/2020, cu modificările și completările ulterioare, alineatele (8)—(10) se modifică și vor avea următorul cuprins:

„(8) Sumele necesare pentru asistența tehnică în vederea elaborării și actualizării strategiilor propuse pentru utilizarea ITI pot fi asigurate din sursele proprii ale asociațiilor înființate pentru implementarea ITI sau din fonduri europene nerambursabile prin Programul Asistență tehnică 2021—2027, în limita fondurilor disponibile și a condițiilor de acordare a finanțării stabilite de autoritatea de management prin Ghidul solicitantului.

(9) În vederea implementării ITI care sunt prevăzute în Acordul de parteneriat 2021—2027, Ministerul Investițiilor și Proiectelor Europene acordă asistență tehnică și financiară prin Programul Asistență tehnică 2021—2027, pentru asigurarea funcționării asociațiilor înființate în acest scop.

(10) Zonele pentru care se aplică ITI, asociațiile înființate pentru implementarea ITI, respectiv județele vizate sunt următoarele:

**a) ITI zona Munților Apuseni — Asociația de Dezvoltare Intercomunitară «Moții, Țara de Piatră»: județele Alba, Arad, Bihor, Cluj și Hunedoara;....**

**i) ITI Valea Jiului — Asociația pentru Dezvoltare Teritorială Integrată Valea Jiului: județul Hunedoara;.... )**”

* Nr. **32** / **21 Februarie 2024**, Ministerul Afacerilor Interne - Ordin pentru completarea anexei nr. 2 la Ordinul ministrului afacerilor interne nr. 183/2021 privind aprobarea Regulamentului pentru compunerea și portul uniformelor de poliție, precum și a Regulilor pentru aplicarea normelor privind echiparea polițiștilor.

**Monitorul Oficial, Partea I, nr. 166 / 29 Februarie 2024**

* Nr. **14** / **28 Februarie 2024**, Guvernul României - Ordonanță de urgență privind instituirea unei scheme de ajutor de stat pentru compensarea parțială a pierderilor suferite în anul 2023 în sectorul apicol, în contextul crizei provocate de agresiunea Rusiei împotriva Ucrainei.

**Monitorul Oficial, Partea I, nr. 167 / 29 Februarie 2024**

* Nr. **177** / **28 Februarie 2024**, Guvernul României - Hotărâre privind repartizarea pe unități/subdiviziuni administrativ-teritoriale și pe unități de învățământ preuniversitar de stat a sumei, prevăzută în bugetul de stat pe anul 2024, pentru finanțarea Programului național „Masă sănătoasă“.

**LISTA unităților/subdiviziunilor administrativ-teritoriale ale municipiilor și a unităților de învățământ preuniversitar de stat în care se implementează Programul național „Masă sănătoasă“, numărul de beneficiari și sumele necesare pentru finanțarea programului în anul 2024 și repartizarea acestora pe unități/subdiviziuni administrativ-teritoriale**

|  |  |  |  |  |  |  |
| --- | --- | --- | --- | --- | --- | --- |
| **Nr. unități de învățământ incluse înPNMS** | **Județ** | **Tip UAT** | **Denumirea unității/subdiviziunii administrativ - teritoriale a municipiilor** | **Denumirea unității de învățământ** | **Număr de beneficiari estimat pentru anul 2024** | **mii lei** |
| 1 | HUNEDOARA | Oraș | Uricani | Liceul Tehnologic „Retezat” Uricani | 779 | 1.730 |
| 2 | HUNEDOARA | Municipiu | Petroșani | Liceul Tehnologic „Dimitrie Leonida” Petroșani | 415 | 922 |
| 3 | HUNEDOARA | Oraș | Aninoasa | Școala Gimnazială „Sfânta Varvara” Aninoasa | 253 | 562 |
| 4 | HUNEDOARA | Municipiu | Orăștie | Școala Gimnazială „Dr. Aurel Vlad” Orăștie | 958 | 2.127 |
| 5 | HUNEDOARA | Municipiu | Brad | Școala Gimnazială „Horea, Cloșca și Crișan” Brad | 432 | 960 |
| 6 | HUNEDOARA | Comună | Sântămăria Orlea | Școala Gimnazială Sântămăria-Orlea | 207 | 460 |
| 7 | HUNEDOARA | Comună | Baru | Liceul „Prof. Bora Tit Liviu” Baru | 319 | 709 |
| 8 | HUNEDOARA | Oraș | Călan | Liceul Tehnologic „Ovid Densusianu” Călan | 1.231 | 2.733 |
| 9 | HUNEDOARA | Comună | Ilia | Liceul Teoretic „Silviu Dragomir” Ilia | 556 | 1.235 |
| 10 | HUNEDOARA | Oraș | Geoagiu | Liceul Tehnologic Agricol „Alexandru Borza” Geoagiu | 783 | 1.739 |
| 11 | HUNEDOARA | Municipiu | Hunedoara | Școala Gimnazială Nr. 1 Hunedoara | 433 | 962 |
| 12 | HUNEDOARA | Comună | Băcia | Școala Gimnazială Băcia | 144 | 320 |
| 13 | HUNEDOARA | Comună | Băița | Școala Gimnazială Băița | 178 | 396 |
| 14 | HUNEDOARA | Comună | Vața de Jos | Școala Gimnazială Vața de Jos | 215 | 478 |
| 15 | HUNEDOARA | Comună | Bucureșci | Școala Gimnazială „Sabin Oprean” Bucureșci | 57 | 127 |
| 16 | HUNEDOARA | Municipiu | Lupeni | Școala Gimnazială Nr. 3 Lupeni | 564 | 1.253 |
| 17 | HUNEDOARA | Comună | Pui | Școala Gimnazială Pui | 266 | 591 |
| 18 | HUNEDOARA | Comună | Baia de Criș | Școala Gimnazială „Avram Iancu” Baia de Criș | 137 | 305 |
| 19 | HUNEDOARA | Municipiu | Vulcan | Școala Gimnazială Nr. 6 Vulcan | 491 | 1.091 |
| 20 | HUNEDOARA | Municipiu | Deva | Liceul Tehnologic Energetic „Dragomir Hurmuzescu” Deva | 888 | 1.972 |
| 21 | HUNEDOARA | Oraș | Hațeg | Liceul Teoretic „I.C.Brătianu” Hațeg | 1.970 | 4.374 |
| 22 | HUNEDOARA | Comună | Turdaș | Școala Primară Pricaz | 68 | 151 |
| 23 | HUNEDOARA | Comună | Crișcior | Liceul Tehnologic „Crișan” Cișcior | 479 | 1.064 |
| 24 | HUNEDOARA | Comună | Râu de Mori | Școala Gimnazială Râu de Mori | 254 | 564 |
| 25 | HUNEDOARA | Comună | Brănișca | Școala Gimnazială „Nicolae Ție” Brănișca | 69 | 154 |
| 26 | HUNEDOARA | Comună | Teliucu Inferior | Școala Gimnazială Teliucu Inferior | 133 | 296 |
| **26** | **TOTAL** | **12.279** | **27.275** |

**Monitorul Oficial, Partea I, nr. 168 / 29 Februarie 2024**

* Nr. **13** / **28 Februarie 2024**, Guvernul României - Ordonanță de urgență privind instituirea unei scheme de ajutor de stat pentru compensarea parțială a pierderilor la cultura de tomate în spații protejate și cultura de usturoi, în contextul crizei provocate de agresiunea Rusiei împotriva Ucrainei.

**Monitorul Oficial, Partea I, nr. 171 / 1 Martie 2024**

* Nr. **27 / 29 Februarie 2024**, Parlamentul României - Lege privind aprobarea Ordonanței de urgență a Guvernului nr. 40/2023 pentru modificarea și completarea Ordonanței Guvernului nr. 43/1997 privind regimul drumurilor.
* Nr. **29** / **29 Februarie 2024**, Parlamentul României - Lege pentru aprobarea Ordonanței de urgență a Guvernului nr. 183/2022 privind stabilirea unor măsuri pentru finanțarea unor proiecte de regenerare urbană.
* Nr. **181** / **28 Februarie 2024**, Guvernul României - Hotărâre pentru aprobarea Normelor de aplicare a Legii nr. 360/2023 privind sistemul public de pensii.
* Nr. **89** / **1 Martie 2024**, Ministerul Agriculturii și Dezvoltării Rurale - Ordin pentru aprobarea cantităților de motorină aferente perioadei 1 octombrie 2023-31 decembrie 2023, determinate la plată și nedecontate de către Agenția de Plăți și Intervenție pentru Agricultură, ce beneficiază de ajutor de stat acordat sub formă de rambursare.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Politici antidrog - consultări la Palatul Victoria cu o delegație a Biroului ONU pentru Droguri şi Criminalitate

Politicile antidrog din țara noastră, cu accent pe prevenție, precum și bunele practici în România și la nivel internațional au fost principalele teme ale consultărilor care au avut loc astăzi, la Palatul Victoria, între reprezentanți ai guvernului cu atribuții în domeniu și o delegație a Biroului ONU pentru Droguri şi Criminalitate (UN Office for Drugs and Crime - UNODC).

Reuniunea vine pe fondul preocupărilor din ce în ce mai intense la nivelul societății românești cu privire la problematica stupefiantelor. Lucrările, programate pe tot parcursul zilei, au vizat o abordare cuprinzătoare a fenomenului, incluzând atât provocările cadrului de sancțiuni, răspunsul justiției și poliției, cât și elemente legate de politicile de prevenție, educație și sănătate publică. România are o strategie națională în ceea ce privește combaterea traficului și consumului ilicit de droguri, cu planuri de acțiune dedicate în egală măsură reabilitării și reintegrării victimelor, însă provocările la adresa autorităților se multiplică, pe măsură ce apar noi tendințe în materie de producere și comercializare a drogurilor, la nivel european și mondial.

Pe lista subiectelor dezbătute la consultările de azi s-au aflat: cadrul legal românesc în vigoare; diminuarea ofertei de droguri, producția ilicită și traficul; tendințele și amenințările reprezentate de drogurile sintetice și noile substanțe psihoactive; furnizarea de servicii de tratament, reabilitare și asistență socială; măsurile alternative față de pedeapsa penală; situația persoanelor dependente din sistemul judiciar; combaterea maladiilor transmisibile și tulburărilor asociate; investițiile în prevenție; ocrotirea drepturilor omului, femeilor, copiilor și tineretului în elaborarea politicilor antidrog; colectarea datelor și monitorizarea tendințelor în materie de trafic și consum; sistemele de alertă rapidă; rolul informației în elaborarea politicilor publice; programele regionale de asistență ale UNDOC.

Participanții au apreciat caracterul aplicat al discuțiilor și au subliniat necesitatea întăririi cooperării între toți actorii implicați în combaterea fenomenului drogurilor, pentru obținerea de rezultate concrete durabile, într-un orizont de timp cât mai scurt, în special în beneficiul tinerelor generații, dar nu numai.

„*Societatea românească a devenit conștientă că se confruntă cu o problemă de amploare în ceea ce privește drogurile. E capital să avem parte de cea mai bună expertiza la nivel internațional pentru stăpâni flagelul, și, nu în ultimul rând, să ne sincronizăm demersurile cu comunitatea mondială, să cooperăm, să schimbăm informații, să ne documentăm nemijlocit cu privire la bunele practici în materie de legiferare și acțiune. În acest sens, cred că reuniunea de astăzi a fost un succes. Sunt încrezătoare că e un moment care va contribui decisiv la a pune politicile antidrog ale statului român pe noi baze, mai coerente și mai eficace*”, a declarat la finalul lucrărilor Victoria Stoiciu, consilier de stat la Cancelaria Prim-Ministrului, organizator și moderator al evenimentului din partea Guvernului.

Din delegația română prezentă la consultări au mai făcut parte înalți responsabili din cadrul Ministerului Afacerilor Interne, Agenției Naționale Antidrog, Ministerului Sănătății, Ministerului Educației, Ministerului Familiei, Tineretului și Egalității de Șanse, Ministerului Justiției și Ministerului Afacerilor Externe.

Delegația ONU a fost condusă de Jean-Luc Lemahieu, directorul Diviziei de Analize și Politici Publice din cadrul Biroului pentru Droguri şi Criminalitate al Națiunilor Unite.

\*

Premierul Marcel Ciolacu: Prin semnarea contractelor de construire a spitalelor regionale de urgență Iași și Cluj îndeplinim o promisiune făcută de clasa politică de mai bine de 15 ani

Contractele de execuție pentru construcția spitalelor regionale de urgență din Iași și Cluj, un moment semnificativ în dezvoltarea infrastructurii medicale din România, au fost semnate astăzi, la Palatul Victoria, cu participarea premierului Marcel Ciolacu.

„Investițiile pentru construirea celor două spitale regionale sunt de aproximativ 7 miliarde de lei, iar termenul de implementare este până în 2026. Prin finalizarea procedurilor de execuție a celor două spitale regionale, îndeplinim o promisiune făcută românilor de clasa politică de mai bine de 15 ani. Este un moment de mândrie și îl felicit pe domnul ministru al Sănătății, Alexandru Rafila pentru ceea ce a făcut să aducă aceste proiecte cât mai aproape de realizare” a declarat premierul Marcel Ciolacu, în cadrul ceremoniei.

Realizarea acestor proiecte reprezintă angajamentul continuu al Guvernului României pentru îmbunătățirea accesului la servicii medicale de înaltă calitate și pentru modernizarea infrastructurii medicale din țară.

”România construiește spitale, fie că sunt spitale regionale sau finanțate din Planul Național de Redresare și Reziliență. În 2021 toate cele trei proiecte – Iași, Cluj și Craiova -  aveau doar studii de fezabilitate. Acum suntem în punctul în care facem ireversibilă construcția acestora. Mulțumesc pentru sprijin domnului prim-ministru, Guvernului și echipei de la Ministerul Sănătății pentru că am reușit ca astăzi să semnăm contractele de execuție pentru două dintre aceste investiții, iar săptămâna viitoare vom încheia procedurile și pentru cel de-al treilea spital regional de urgență, respectiv cel de la Craiova”, a afirmat ministrul Sănătății, Alexandru Rafila.

Spitalul Regional de Urgență din Iași va reprezenta un punct de referință în domeniul medical, urmând să aibă o capacitate de 850 de paturi și 20 de săli de operație. Acesta va deveni principalul furnizor de servicii medicale de nivel terțiar în regiunea de Nord - Est a țării, concentrându-se pe îngrijirea pacienților critici și pe cazurile care necesită tehnologie și expertiză la nivel înalt.

Conceptul organizatoric al acestui spital se va baza pe gruparea pe specialități medicale strâns legate, formând "Centre" multidisciplinare structurate, cum ar fi: Centrul Multidisciplinar pentru Cap și Gât, Centrul Multidisciplinar Toracic, Centrul Multidisciplinar Abdominal, Centrul Multidisciplinar pentru Articulații, Coloană Vertebrală și Traumă, Centrul Multidisciplinar de Medicină Internă și Centrul Multidisciplinar Mama și Copilul.

Valoarea totală estimată a acestui proiect este de 3,3 miliarde de lei, finanțarea fiind asigurată, în principal, de Ministerul Investițiilor și Proiectelor Europene, cu 2 miliarde de lei (din care 1,64 miliarde lei contribuție națională și 360 de milioane lei fonduri europene), precum și printr-un credit de 1,25 miliarde de lei de la Banca Europeană de Investiții (BEI), echivalentul a 250 de milioane de euro.

Spitalul Regional de Urgență din Cluj, la rândul său, va fi o instituție medicală de importanță majoră, urmând să aibă o capacitate de 849 de paturi și o gamă variată de facilități și servicii. Acesta va fi centrul principal pentru îngrijirea pacienților critici și a cazurilor complexe din regiunea de Nord - Vest a țării. Cu 336 de paturi pentru îngrijiri chirurgicale, 343 de paturi pentru îngrijiri medicale, 64 de paturi pentru pediatrie și obstetrică-ginecologie, 82 de paturi pentru terapie intensivă (din care 10 pentru terapie intensivă pediatrică), precum și facilități specializate pentru îngrijirea intensivă neonatală și pentru unitatea de arsuri, acest spital va oferi o gamă completă de servicii medicale.

De asemenea, va include un centru dedicat cardiologiei, un bloc operator integrat cu 22 de săli de intervenție chirurgicală și va furniza servicii de spitalizare de zi și chirurgie de zi.

Valoarea totală estimată a acestui proiect este de 3,35 miliarde de lei, finanțarea fiind asigurată, în principal, de Ministerul Investițiilor și Proiectelor Europene, cu 2 miliarde de lei (din care 1,64 miliarde lei contribuție națională și 350 de milioane lei fonduri europene), precum și printr-un credit de 1,525 miliarde de lei de la Banca Europeană de Investiții (BEI), echivalentul a 305 de milioane de euro.

La ceremonia de semnare, alături de premierul Marcel Ciolacu și de ministrul Sănătății, Alexandru Rafila, au mai participat ministrul Investițiilor și Proiectelor Europene, Adrian Câciu, secretarul general al Guvernului, Mircea Abrudean, președintele Agenției pentru Dezvoltarea Infrastructurii în Sănătate (ANDIS), Adrian Popa, reprezentanți ai autorităților locale.

\*

Ajutoarele de stat plătite companiilor din România în 2023 reprezintă 2% din PIB

Companiile economice din România au beneficiat de ajutoare de stat plătite în cursul anului 2023 în valoare totală de circa 29,5 miliarde lei, aproximativ 2% din Produsul Intern Brut anual, procent care se înscrie în trendul european.

”Guvernul pe care îl conduc urmărește ca pe lângă reglementările eficiente pentru facilitarea afacerilor, să stimuleze investițiile și  crearea de noi locuri de muncă prin scheme de ajutor de stat, garanții, granturi și alți stimuli economici. Progresul companiilor face ca economia țării să avanseze, iar statul să aibă resurse și să ducă mai multe fonduri în infrastructură, sănătate și educație”, a afirmat premierul Marcel Ciolacu.

Peste 90% din firmele care au beneficiat de aceste ajutoare sunt IMM-uri care au primit aproape 60% din suma totală plătită, respectiv aproximativ 16,50 miliarde lei.

Aproximativ 80% din ajutoarele de stat sunt pentru firme cu capital local.

Aceste date sunt puse la dispoziția Guvernului de către Consiliul Concurenței, în informarea periodică pe care o face cu privire la activitatea derulată.

Cea mai mare pondere (36%) au avut-o, în 2023, ajutoarele de stat plătite în contextul crizei economice generate de pandemia Covid – 19 și cele ca urmare a agresiunii Rusiei împotriva Ucrainei (prin programele guvernamentale IMM Invest, programul de credite cu garanții de stat, susținut de Eximbank).  Ajutoarele pentru obiective orizontale (ex. protecția mediului, energie, cercetare-dezvoltare, inovare) au reprezentat 26%, iar cele pentru sectorul transporturilor - 17% . Din totalul de 29,5 miliarde lei, sumă plătită sub forma ajutorului de stat, conform informațiilor puse la dispoziție de furnizori, două treimi au fost acordate sub formă de granturi/subvenții și o treime sub formă de garanții.

Menționăm câteva cazuri de impact finalizate prin decizia pozitivă a Comisiei Europene (CE) în 2023:

* Modificarea ajutorului de stat pentru proiectul ,,Platforma Multimodală Galaţi”

A fost necesară majorarea ajutorului de stat ca urmare a creșterii costurilor necesare realizării proiectului, rezultat al pandemiei COVID-19 și, ulterior, al crizei generate de războiul din Ucraina. Valoarea ajutorului de stat este de 112,2 milioane euro, finanțat prin Programul Operațional Infrastructura Mare (POIM) și bugetul de stat.

* Ajutor de stat  pentru finanțarea suprastructurii portuare

Ajutorul este destinat  investițiilor aferente încărcării/descărcării și procesării mărfurilor în porturile maritime și interioare (Constanța, Galați, Giurgiu, în porturile situate de-a lungul Canalului Dunăre – Marea Neagră, inclusiv Poarta Alba – Midia – Năvodari, de-a lungul Canalului Sulina sau în porturile „satelit” ale Portului Constanța (Midia, Mangalia), în vederea reducerii efectelor negative ale crizei geopolitice provocate de agresiunea Rusiei împotriva Ucrainei. Bugetul total este de 150 milioane euro.

În total, în anul 2023, au fost avizate 220 măsuri de sprijin, totalizând un buget de 44,53 miliarde de lei, din programe operaționale europene, PNRR (inclusiv RepowerEU) și fonduri naționale.

Pentru anul 2024 sunt stabilite o serie de priorități, între care menționăm:

* contractele pentru diferență în domeniul energiei regenerabile (măsură finanțată din PNNR)
* restructurarea companiei TAROM – compania a primit două tipuri de ajutoare:
* 19,3 milioane euro pentru acoperirea pagubelor suferite în urma pandemiei de COVID
* 36,7 milioane euro
* NOKIAN – investiție de peste 600 milioane euro pentru construirea unei fabrici de anvelope la Oradea → ajutor de stat de 99 milioane euro
* termoficare București (continuarea subvenționării alimentării cu energie termică în sistem centralizat),
* Complexul Energetic Valea Jiului care cuprinde Complexul Energetic Hunedoara, termocentrala Paroșeni și patru mine de huilă (Vulcan, Livezeni, Lonea și Lupeni)
* Dezvoltarea Unităților 3 și 4 de la CNE Cernavodă
* Acordarea de asistența Republicii Moldova și Ucrainei - armonizarea legislației privind acordarea anumitor tipuri de ajutoare cu aquis-ul european și de acordare de asistență tehnică de specialitate.
* RegAS: este necesară îmbunătățirea sistemului RegAS (registrul ajutoarelor de stat), o actualizare/dezvoltare din punct de vedere tehnic și operațional.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE** **1 ianuarie - 30 iunie 2024**Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:* apărarea **statului de drept**, a **democrației** și a **unității**
* consolidarea **competitivității** noastre
* urmărirea unei **tranziții verzi și juste**
* consolidarea **agendei** noastre **sociale și de sănătate**
* protejarea **oamenilor** și a **frontierelor**
* promovarea unei **Europe cu rol semnificativ în lume**

***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).[Site-ul președinției belgiene](https://belgian-presidency.consilium.europa.eu/)[Prioritățile președinției belgiene](https://belgian-presidency.consilium.europa.eu/en/programme/priorities/)[Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

ADR Vest, într-un nou sediu, la Nokia - Bega Business Center

Vă anunțăm că **Agenția pentru Dezvoltare Regională Vest** va funcționa, începând cu data de 1 martie 2024, într-un nou sediu, în **clădirea Nokia – Bega Business Center, pe Splaiul Nicolae Titulescu nr. 8, etaj 3, Timișoara, 300158.**

Mutarea din imobilul de pe strada Gheorghe Lazăr nr. 14, Timișoara, în care **ADR Vest** a funcționat până în prezent, are loc în scopul eficientizării activității în contextul dezvoltării programelor europene și preluării de noi programe.

Rugăm toți colaboratorii, partenerii și beneficiarii să se adreseze organizației noastre la noul sediu din clădirea **Nokia BBC, de pe Splaiul Nicolae Titulescu nr. 8.**

Vă reamintim, **Agenția pentru Dezvoltare Regională Vest** are o experiență de 25 de ani în gestionarea programelor finanțate din fonduri europene și deține în prezent rolul de **Autoritate de Management pentru Programul Regional Vest 2021-2027, Organism Intermediar pentru Programul Tranziție Justă – Județul Hunedoara** și **Organism Intermediar pentru Programul Sănătate în Regiunea Vest**. Totodată, **ADR Vest** desfășoară activități de promovare a investițiilor în Regiunea Vest, este implicată în momentul de față în șase proiecte internaționale și oferă servicii de suport pentru IMM-uri prin rețeaua Enterprise Europe Network (EEN).

Sursa:Vest.ro

\*

Începând cu data de 01 martie 2024, pe site-ul Ministerului Agriculturii și Dezvoltării Rurale este publică aplicația Registrul unic naţional privind circulaţia şi destinaţia terenurilor agricole situate în extravilan, sistem electronic, constituit conform prevederilor legale.

Aplicația oferă posibilitatea inițierii procedurilor prevăzute de Legea nr. 17/2014, respectiv:

* Înregistrarea cererilor pentru afișarea ofertelor de vanzare a terenurilor agricole situate în extravilan, inclusiv a documentelor justificative ale vânzătorilor;
* Înregistrarea cererilor privind comunicările de acceptare ale ofertelor de vânzare si a documentelor justificative ale preemptorilor;
* Înregistrarea cererilor privind oferte de cumpărare și a documentelor justificative ale potențialilor cumparatori;
* Publicitatea ofertelor de vânzare si a comunicărilor de acceptare a ofertelor de vânzare;
* Operaționalizarea procedurii prin intermediul aplicației de către factorii responsabili în implementarea legislației aplicabile;
* Fluxul documentelor între unitățile administrativ teritoriale și Ministerul Agriculturii și Dezvoltării Rurale, prin structura de specialitate sau structurile teritoriale;
* Stadiul dosarului și publicitatea documentelor emise în cadrul acestor proceduri.
* Cererilor menționate anterior se înregistrează în aplicație de către vânzători, persoane fizice/juridice sau de către reprezentanții unităților administrativ teritoriale în raza cărora se află terenul agricol supus vânzării, la cererea persoanelor interesate.
* Utilizarea aplicației pentru înregistrarea și validarea informațiilor cu privire la ofertele de vânzare și a comunicărilor de acceptare a ofertelor de vânzare, respectiv ofertele de cumpărare se realizează prin crearea unui cont de utilizator prin accesarea link-ului director: [**https://vanzareterenuri.madr.ro/**](https://vanzareterenuri.madr.ro/)**-** conform instrucțiunilor de utilizare puse la dispoziția personelor interesate în momentul accesării.
* **IMPORTANT: REGISTRUL UNIC NAȚIONAL PRIVIND CIRCULAȚIA ȘI DESTINAȚIA TERENURILOR AGRICOLE SITUATE ÎN EXTRAVILAN, ÎN SISTEM ELECTRONIC SE REALIZEAZĂ CONCOMITENT CU PROCEDURA UTILIZATĂ ÎN PREZENT ÎN FORMAT LETRIC (DEPUNEREA DOCUMENTELOR LA UNITATILE ADMINISTRATIV TERITORIALE ÎN FORMAT PRINTAT PE HÂRTIE) TIMP DE 1 AN ÎNCEPÂND CU DATA DE 01.03.2024.**
* **ULTERIOR DATEI DE 01.03.2025 SE VA UTILIZA NUMAI PROCEDURA DE ÎNREGISTRARE ÎN REGISTRUL UNIC NAȚIONAL PRIVIND CIRCULAȚIA ȘI DESTINAȚIA TERENURILOR AGRICOLE SITUATE ÎN EXTRAVILAN, ÎN SISTEM ELECTRONIC.**
* **PROPUNERILE/OBERVATIILE REFERITOARE LA OPERAȚIONALIZAREA REGISTRULUI UNIC NAȚIONAL PRIVIND CIRCULAȚIA ȘI DESTINAȚIA TERENURILOR AGRICOLE SITUATE ÎN EXTRAVILAN, ÎN SISTEM ELECTRONIC SE POT TRANSMITE PÂNĂ LA DATA DE 30.06.2024 LA ADRESA DE EMAIL:****terenuri@madr.ro****SAU UTILIZÂND LINK-UL:**[**https://suport.madr.ro**](https://suport.madr.ro/)

Sursa:MADR

\*

Informare cu privire la publicarea pe site-ul www.inforegio.ro a INSTRUCȚIUNII nr. 212/08.02.2024 privind Modificări ale Anexei 3 - Bugetul proiectului, pentru a asigura introducerea corecta in aplicația informatica SMIS 2014+ a cheltuielilor efectuate și plătite de beneficiari până la 31 decembrie 2023 și care respectă prevederile contractelor de finanțare.

Urmare a faptului că atât Beneficiarii cât și  Organismele intermediare, au semnalat că, după 31 decembrie 2023 și ulterior ultimelor modificări bugetare realizate la nivelul contractelor de finanțare, sumele efectiv plătite în procesul de execuție a contractelor de achiziție nu sunt corespunzător reflectate în concordanță cu valorile categoriilor (liniilor) bugetare  precum și cu valorile din aplicația informatică SMIS 2014+ a fost emisă Instrucțiunea nr. 212/08.02.2024.

Instrucțiunea a fost realizată în scopul utilizării eficiente a fondurilor publice și in vederea corelării cheltuielilor efectuate de beneficiari și plătite de aceștia până la 31 decembrie 2023, (furnizorilor, contractorilor și prestatorilor de servicii) cu categoriile de cheltuieli bugetare reflectate in Anexa 3 – Bugetul proiectului, la Contractul de finanțare.

Ca urmare, Beneficiarii vor asigura identificarea tuturor cheltuielilor efectuate și plătite până la data de 31.12.2023, inclusiv a documentelor justificative corespunzătoare acestora, și modificarea bugetelor conform Instructiunii 212/08.02.2024 și includerea acestor cheltuieli în cererile de rambursare care urmează a fi depuse la organismele intermediare, în scopul decontării integrale a fondurilor eligibile alocate de Comisia Europeană și bugetul național pentru cheltuielile efectuate în cadrul proiectelor finanțate prin Programul Operațional Regional 2014-2020.

Sursa: https://inforegio.ro

\*

MIPE: Două fonduri de equity primesc încă 50 milioane euro din PNRR

 Ministerul Investițiilor și Proiectelor Europene a anunțat că în ședința de lucru din 28 februarie 2024, Comitetul de Investiții desemnat de Guvernul României pentru Fondul de Fonduri de capital de risc pentru Reziliență (Recovery Equity Fund sau REF) a aprobat finanțarea a două noi fonduri de investiții care vor primi o alocare prin PNRR. Gestionat de către Fondul European de Investiții, instrumentul de capital de risc al PNRR finanțează investiții în întreprinderi mici și mijlocii, întreprinderi cu capitalizare medie și proiecte de infrastructură.

Conform comunicatului oficial, fondurile Early Game Ventures II și BoldMind au primit aprobarea Comitetului pentru suma totală de 50 milioane euro, urmând ca semnarea acordurilor de contribuție dintre FEI și administratorii de fond să aibă loc în următoarele luni.

Fondul Early Game Ventures II va continua strategia de investiții în tehnologie a primului fond administrat de aceeași echipă, care a beneficiat de o contribuție prin instrumentul financiar de equity finanțat prin Programul Operațional Competitivitate 2014-2020 și care a încheiat perioada principală de investiții.

BoldMind este primul fond cu investitori instituționali administrat de echipa condusă de investitorul român Dragos Roșca. Echipa are o strategie diversificată de investiții în companii aflate în stadiul de creștere accelerată.

„Aprobarea de astãzi reprezintă un pas important în implementarea inițiativei de capital de risc din cadrul PNRR, sprijinind, în același timp, realizarea următorului jalon aferent din cadrul PNRR. Până acum, incluzând aprobările susmenționate, Comitetul a aprobat 8 investiții în valoare de 175 milioane euro, iar fondurile au investit aproximativ 60 milioane euro în companii românești în 2023. Eforturile complementare de facilitare a accesului la finanțare pentru dezvoltarea IMM-urilor noastre care în momentul acesta sunt în plină desfășurare nu vor contribui doar la diversificarea mixului de producție și servicii oferite de România, dar ne vor crește competitivitatea și atractivitatea de țară pentru alți investitori”, a spus Teodora Preoteasa, secretar de stat al MIPE.

În decembrie 2021, Guvernul României și Fondul European de investiții au semnat un contract pentru înființarea Fondului de Fonduri de Capital de Risc pentru Redresare, investiție finanțată printr-o contribuție de 400 milioane euro din Componenta 9 a PNRR – „Suport pentru sectorul privat, cercetare, dezvoltare și inovare”. Se anticipează că, până în 2026,  aproximativ douăzeci de fonduri de investiții vor obține resurse pentru a investi în firme românești.

Sursa: MIPE

\*

Cadrul general de implementare a operațiunilor cofinanțate din Fondul European pentru Afaceri Maritime, Pescuit și Acvacultură prin PAP 2021-2027

 Ministerul Agriculturii și Dezvoltării Rurale a anunțat că în ședința Guvernului din data de 28 februarie 2024 a fost adoptată Hotărârea privind stabilirea cadrului general de implementare a operațiunilor cofinanțate din Fondul European pentru Afaceri Maritime, Pescuit și Acvacultură prin Programul pentru Acvacultură și Pescuit 2021-2027 (PAP).

În perioada de programare 2021-2027, România va beneficia de asistența financiară publică nerambursabilă pentru sectorul de pescuit și acvacultură, inclusiv pentru comunitățile în care se practică aceste activități.

Conform comunicatului oficial, stabilirea cadrului general de implementare a operaţiunilor cofinanţate din Fondului European pentru Afaceri Maritime, Pescuit și Acvacultură prin Programul pentru Acvacultură şi Pescuit 2021-2027 a fost necesară ca urmare a aprobării de către Comisia Europeană a Programului pentru Acvacultură și Pescuit 2021 – 2027 al României pentru sprijin acordat din Fondul European pentru Afaceri Maritime, Pescuit și Acvacultură. Astfel, prin prezentul act normativ se instituie, pentru perioada de programare 2021-2027, regulile aplicabile cheltuielilor realizate din fonduri externe nerambursabile UE și din cofinanțarea națională a operațiunilor din bugetul de stat.

**Documente**

[Cadrul general de implementare PAP.zip](https://www.fonduri-structurale.ro/descarca-document/66225)

Sursa: MADR

\*

Bugetul AFM pentru anul 2024 a fost aprobat. Află sumele alocate programelor!

 În ședința de Guvern de ieri, 28 februarie 2024, a fost aprobat bugetul de venituri şi cheltuieli pe anul 2024 al Administraţiei Fondului pentru Mediu.

„Precizez că am alocat bugete record pentru cele mai importante programe de finanțare, programe ce sunt foarte așteptate de către solicitanții din întreaga țară. Totodată, foarte important este că acum vom putea publica lista cu toți beneficiarii Programului Casa Verde Fotovoltaice 2023 care au fost declarați eligibili de către instalatori.”, a declarat președintele AFM, Laurențiu-Adrian Neculaescu.

* ***Casa Verde Fotovoltaice*** - 2 miliarde de lei. De asemenea, pentru anul 2024 se va aloca un buget de 250 de milioane de lei pentru lansarea unei sesiuni de finanțare ce vizează înscrierea unităților de cult, a instituțiilor publice și entităților juridice non-profit din domeniul asistenței sociale care doresc instalarea sistemelor de panouri fotovoltaice pentru clădirile în care își desfășoară activitatea;
* ***Programul privind creșterea eficienței energetice în clădiri publice*** - 600 de milioane de lei;
* ***Programul Rabla Plus*** - 1 miliard de lei pentru înscrierile persoanelor fizice și juridice;
* ***Programul Rabla Clasic*** - 300 de milioane de lei;
* ***Programului de realizare a pistelor pentru biciclete*** - 600 de milioane de lei;
* ***Programul Iluminat Public*** - 500 milioane de lei;
* ***Programul denumit generic „Apă-canal”*** - 1,5 miliarde de lei;
* ***Programul ce vizează înnoirea parcului de tractoare și mașini agricole autopropulsate*** - 500 milioane de lei. Obiectivul programului este de a sprijini producătorii agricoli, în vederea achiziționării tractoarelor şi maşinilor agricole autopropulsate noi, inclusiv accesoriile agricole aferente, mai puţin poluante;
* ***Programul Rabla pentru sobe*** - 500 de milioane de lei;
* ***Programul privind refacerea siturilor contaminate istoric, cu excepţia celor reglementate prin legi speciale*** - 123,8 milioane de lei;
* ***Programul „Săptămâna Verde”*** - 100 milioane de lei;
* ***Programul Rangerii Juniori*** – 10 milioane de lei.

Sursa: AFM

\*

PTJ: Listele intermediare ale proiectelor evaluate pentru luna ianuarie 2024, aferente apelurilor de proiecte destinate IMM-urilor

 Autoritatea de Management pentru Programul Tranziție Justă (AM PTJ) a publicat astăzi, 29 februarie 2024, Listele intermediare ale proiectelor evaluate pentru proiectele a căror evaluare s-a finalizat în luna ianuarie 2024, aferente apelurilor de proiecte lansate în cadrul acțiunii „Dezvoltarea întreprinderilor și a antreprenoriatului” – componenta „Investiții pentru dezvoltarea IMM care sprijină creșterea durabilă și crearea de locuri de muncă”, emise de Organismele Intermediare Sud-Vest Oltenia și Sud Muntenia, după cum urmează:

* ***Lista intermediară*** a proiectelor evaluate pentru luna ianuarie 2024 aferentă apelului GJ – Investiții productive IMM – PTJ/195/PTJ\_P1/NA/JSO8.1/PTJ\_A10
* ***Lista intermediară*** a proiectelor evaluate pentru luna ianuarie 2024 aferentă apelului DJ – Investiții productive IMM – PTJ/205/PTJ\_P3/NA/JSO8.1/PTJ\_A10
* ***Lista intermediară*** a proiectelor evaluate pentru luna ianuarie 2024 aferentă apelului PH – Investiții productive IMM – PTJ/207/PTJ\_P5/NA/JSO8.1/PTJ\_A10

Conform comunicatului oficial, până la data de 01.02.2024, pentru apelurile de proiecte HD – Investiții productive IMM – PTJ/197/PTJ\_P2/NA/JSO8.1/PTJ\_A10, ITI VJ – Investiții productive IMM ITI Valea Jiului – PTJ/204/PTJ\_P2/NA/JSO8.1/PTJ\_A10, GL – Investiții productive IMM – PTJ/206/PTJ\_P4/NA/JSO8.1/PTJ\_A10 și MS – Investiții productive IMM – PTJ/208/PTJ P6/NA/JS08.1/PTJ A10 nu a fost finalizată evaluarea proiectelor depuse.

**Documente**

[Lista intermediară a proiectelor evaluate pentru luna ianuarie 2024 aferentă apelului GJ.pdf](https://www.fonduri-structurale.ro/descarca-document/66218)

[Lista intermediară a proiectelor evaluate pentru luna ianuarie 2024 aferentă apelului DJ.pdf](https://www.fonduri-structurale.ro/descarca-document/66219)

[Lista intermediară a proiectelor evaluate pentru luna ianuarie 2024 aferentă apelului PH.pdf](https://www.fonduri-structurale.ro/descarca-document/66220)

Sursa: MIPE

\*

MDLPA: Localități din 24 de județe primesc finanțare pentru 40 de noi investiții în modernizarea infrastructurii

 Ministrul Adrian-Ioan Veștea a semnat marți, 27 februarie 2024, 40 de noi contracte de finanțare prin Programul Național de Investiții „Anghel Saligny”.

Proiectele, în valoare totală de 423.815.052,55 de lei, au ca obiective modernizarea drumurilor de interes local, înființarea sau modernizarea sistemelor de alimentare cu apă potabilă, a rețelelor de canalizare menajeră și a stațiilor de epurare, înființarea sau extinderea sistemelor de distribuție a gazelor naturale, amenajarea de piste pentru bicicliști, precum și construirea unor poduri.

Programul Național de Investiții „Anghel Saligny” vizează realizarea a peste 9.000 km de rețele de alimentare cu apă, 17.000 km de rețele de canalizare, 2.000 km de drumuri județene și 15.000 km de drumuri locale, precum și a 104 obiective de investiții, preluate din Programul Operațional Infrastructură Mare (POIM), pentru sisteme de distribuție a gazelor naturale.

|  |  |  |  |  |  |
| --- | --- | --- | --- | --- | --- |
| **Nr. crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **3** | 4041 | Hunedoara | Balșa | Modernizare drumuri de interes local în comuna Balşa, judeţul Hunedoara | 9.800.000,00 |

**Documente**

[Lista contractelor semnate.xlsx](https://www.fonduri-structurale.ro/descarca-document/66204)

Sursa: MDLPA

\*

Înscrieri deschise pentru Programul TEZAURE UMANE VII 2024!

 Ministerul Culturii a lansat cea de-a XII-a sesiune de depunere a dosarelor de candidatură pentru obţinerea titlului de TEZAUR UMAN VIU 2024.

Titlul de TEZAUR UMAN VIU este titlul onorific ce poate fi conferit acelor persoane care sunt recunoscute de către comunitate drept păstrătoare, purtătoare, creatoare şi transmiţătoare de elemente ale unui domeniu al patrimoniului cultural imaterial, în forma şi cu mijloacele tradiţionale nealterate.

Vor fi avute în vedere următoarele domenii de activitate:

* Prelucrarea lemnului, prelucrarea pietrei, prelucrarea lutului, prelucrarea metalelor, prelucrarea fibrelor și firelor textile, prelucrarea pieilor și blănurilor, prelucrarea osului și cerii, prelucrarea cornului și osului, boștinărit, lumânărit, instalații de captare a apei potabile, măcinat cereale, zdrobire și presarea semințelor (teascuri), uscat și afumat fructe (prune, perje, mere), cazanul de țuică, dârstele, pive, vâltori, șteampuri, alimentație, ocupații, cunoștințe despre om și natură, portul, spiritualitate și alte elemente de patrimoniu cultural imaterial.

Data limită de transmitere a dosarelor este 20 martie 2024.

Sursa: Ministerul Culturii

\*

Campania de primire a Cererilor de Plată pentru anul 2024 demarează în aproximativ 2 săptămâni

Agenţia de Plăţi şi Intervenţie pentru Agricultură (APIA) informează potențialii beneficiari că **lansarea Campaniei de primire a Cererilor de Plată va fi realizată în aproximativ 2 săptămâni.**

În acest moment se modifică legislația europeană, în sensul modificării/aprobării Regulamentului (UE) nr. 2115/2021 opozabil României. Totodată, se așteaptă de la Comisia Europeană (CE) derogările privind condiționalitatea pentru GAEC 7 și GAEC 8.

Ulterior, legislația națională va fi armonizată cu prevederile legislației europene. Astfel, având în vedere aspectele prezentate mai sus, procesul de depunere a cererilor de plată pentru anul 2024 va fi posibil după aprobarea tuturor actelor normative necesare.

Pentru a veni în sprijinul fermierilor, **APIA a pus la dispoziția acestora aplicația IPA ONLINE** prin care pot face modificări/actualizări ale cererilor unice depuse, sector vegetal, **FĂRĂ A avea posibilitatea de a închide cererile și a le aproba**, până la stabilirea datelor concrete de începere a Campaniei 2024. **„***Decalarea termenului de depunere nu va impacta Campania de plăți în avans pentru anul de cerere în curs care va începe la data de 16 octombrie 2024.*”, a declarat Directorul General al APIA Cornel TURCESCU.

Sursa: APIA

🏵🏵🏵

**Consultări Publice**

\*

A fost postat în transparență proiectul de Hotărâre privind aprobarea Programului de susţinere a crescătorilor de porci de reproducție din rase

MADR a postat în transparență decizională un proiect de Hotărâre privind aprobarea Programului de susţinere a crescătorilor de porci de reproducție din rasele Bazna şi/sau Mangaliţa pentru anul 2024. Proiectul de act normativ vizează susţinerea crescătorilor de porci de reproducție din rasele Bazna şi/sau Mangaliţa, pentru anul 2024, în vederea creșterii numărului de animale de reproducție deținute și sporirea numărului de produși valorificați de la acestea.

Valoarea totală maximă a schemei de ajutor de minimis este de 1.000.000 lei şi se asigură din bugetul aprobat Ministerului Agriculturii şi Dezvoltării Rurale pe anul 2024, iar suma alocată schemei de ajutor de minimis este de 2000 lei/scroafă/an. Suma totală a schemelor de ajutor de minimis care se acordă unei întreprinderi/întreprinderi unice nu poate depăși 20.000 euro pe durata a trei exerciții financiare, în cursul exercițiului financiar actual, respectiv anul depunerii cererii și în cele două exerciții financiare precedente. Cererile de înscriere în Program se depun la Direcțiile pentru Agricultură Județene începând cu ziua următoare intrării în vigoare a prezentei hotărâri, până la data de 30 iunie 2024, inclusiv.

Beneficiarii schemei de ajutor de minimis pot fi crescătorii de porci de reproducție din rasele Bazna și/sau Mangalița, respectiv:

                a) producătorii agricoli PFA, II și IF,

                b) producătorii agricoli societăţi agricole,

                c) producătorii agricoli persoane juridice.

Pentru a fi eligibili, beneficiarii trebuie să îndeplinească următoarele condiții:

a) să deţină exploataţii înregistrate/autorizate sanitar-veterinar;

b) să deţină scroafe din rasele Bazna și /sau Mangalița, înscrise în registrul genealogic în secțiunea principală la data depunerii cererii de înscriere identificate și înregistrate în BND;

c) să deţină registrul exploataţiei, completat şi actualizat, în conformitate cu prevederile art. 1 pct. 39 din Norma sanitar-veterinară aprobată prin Ordinul preşedintelui Autorităţii Naţionale Sanitare Veterinare şi pentru Siguranţa Alimentelor nr.208/2022;

d) să facă dovada livrării spre comercializare a unui număr de minim 4 produși/an/scroafă, la o greutate de minim 8 kg/cap;

e) să identifice și să înregistreze produșii prevăzuţi la lit. d), potrivit Normei sanitar-veterinare pentru implementarea procesului de identificare și înregistrare a bovinelor, ovinelor, caprinelor, porcinelor, camelidelor, cervideelor și renilor aprobată prin Ordinul preşedintelui Autorităţii Naţionale Sanitare Veterinare şi pentru Siguranţa Alimentelor nr.208/2022;

f) să mențină numărul de scroafe cu care s-a înscris în Program până la data de 29 noiembrie 2024, inclusiv.

Cererile de plată şi documentele justificative se depun la Direcțiile pentru Agricultură Județene până cel târziu la data de 29 noiembrie 2024, inclusiv.

Proiectul poate fi consultat accesând următorul link: <https://www.madr.ro/proiecte-de-acte-normative/8845-proiect-hg-sustinere-crescatori-porci-bazna-mangalita.html>

SURSA:MADR

\*

Programul Transport: Versiunea consolidată a ghidului pentru realizarea de investiții în suprastructura portuară de încărcare/descărcare și depozitare a mărfurilor, în consultare publică

Ministerul Transporturilor și Infrastructurii, în calitate de Autoritatea de Management pentru Programul Transport (PT) 2021-2027 a publicat miercuri, 28 februarie 2024, versiunea consolidată a ghidului de finanțare pentru Prioritatea 7 (P7) Dezvoltarea transportului naval și multimodal din cadrul PT, împreună cu Centralizatorul propunerilor și observațiilor primite în sesiunea de consultare publică derulată în perioada 01.02.2024 - 23.02.2024.

Solicitanți eligibili: operatorii portuari privați - întreprinderi micro, mici, mijlocii sau mari care desfășoară activități de descărcare, încărcare, transbordare, primire şi expediere a mărfurilor din navă, la navă către și din alte mijloace de transport, în porturile maritime și fluviale românești, care au operat și operează mărfuri în special de natura celor alimentare, bunuri esențiale.

Buget limită contractare apel de proiecte: 126 milioane euro (50% FC+ 50% BS).

Valoarea maximă a ajutorului de stat: 10.000.000 euro per întreprindere/ per parteneriat indiferent de numărul partenerilor. Rata minimă de contribuție proprie a beneficiarului la cheltuielile eligibile: 35%

Observațiile și propunerile pot fi transmise până marți, 5 martie 2024, ora: 16:30, la adresa de e-mail: dapep@fonduri.mt.ro.

**Documente**

[GS consolidat \_suprastructura portuara.zip](https://www.fonduri-structurale.ro/descarca-document/66224)

Sursa: MTI

Procedura de implementare pentru noua ediție a programului Femeia Antreprenor, lansată în consultare publică!

De mărțișor, #MEAT aduce vești bune despre „Femeia Antreprenor”! Mai exact, instituția pregătește o nouă ediție a programului care încurajează doamnele să își creeze propriile destine în lumea afacerilor, prin acordarea de finanțări nerambursabile, de la bugetul de stat. Primul pas a fost îndeplinit: procedura de implementare a schemei de ajutor de minimis se află în consultare publică.

La fel ca în cazul ediției precedente, vor fi oferite granturi în valoare maximă de 200.000 lei/IMM. Această sumă poate acoperi cel mult 95% din valoarea cheltuielilor eligibile din cadrul proiectelor ce urmează a fi depuse de către doamnele antreprenor.

Finanțarea se referă, spre exemplu, la achiziționarea de echipamente tehnologice, fiind asimilate, în acest caz, și activele corporale pentru spații de joacă, săli de sport, fitness și altele, precum și echipamentele pentru economisirea energiei și utilizarea resurselor regenerabile. Pot fi realizate investiții și în spații de lucru, mijloace de transport, mobilier și aparatură, site-uri web și promovare, inclusiv investiții pentru cursuri de dezvoltare antreprenorială.

Mai mult, ediția din acest an a programului Femeia Antreprenor aduce noutăți: actualizarea criteriilor privind evaluarea cererilor de finanțare. Proiectele câștigătoare vor fi selectate în funcție de punctajul obținut, în ordine descrescătoare, pe baza grilei stabilite prin procedură. Măsura devine, astfel, complementară Start-Up Nation, program cu tradiție, care se axează pe susținerea companiilor aflate la început de drum.

Pentru anul 2024, #MEAT estimează un număr de 1.000 de beneficiare, bugetul aprobat fiind de 200 milioane de lei.

Opiniile și propunerile de modificări atât pentru procedura de implementare a programului Femeia Antreprenor, cât și pentru grila de punctaj, aflate în consultare publică, pot fi transmise până marți, 12 martie a.c., la adresa de e-mail dgafimm@imm.gov.ro.

 **Documente**

Procedura de implementare a Programului național multianual pentru dezvoltarea culturii antreprenoriale în rândul femeilor manager din sectorul IMM (Femeia Antreprenor) poate fi consultată [AICI](https://economie.gov.ro/wp-content/uploads/2024/02/ProiectProceduraFemeiaAntreprenor23022024-2.doc) ;

Criteriile privind evaluarea on-line a cererii de finanțare pot fi consultate [AICI](https://economie.gov.ro/wp-content/uploads/2024/02/Proiect-Grila-FemeiaAntreprenor2024-1.docx).

Sursa: MEAT

\*

Ordin pentru modificarea schemei de ajutor de minimis pentru sectorul cultural independent, în dezbatere publică

 Ministerul Culturii a lansat miercuri, 28 februarie 2024, în dezbatere publică proiectul de Ordin privind modificarea Ordinului Ministrului nr.3678/21.12.2023 pentru aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent in perioada 2023- 2024, cu modificările și completarile ulterioare.

Documentul propune extinderea valabilității schemei până la 30 iunie 2024.

Propunerile și observațiile referitoare la proiectul de act normativ supus dezbaterii, pot fi transmise în scris pe adresa Ministerului Culturii, B-dul Unirii nr. 22, sector 3, București sau la adresa de e-mail andreea.popescu@cultura.ro, până la data 08.03.2024, prin completarea Formularului pentru colectarea de propuneri și observații.

**Documente**

[Ordin pentru modificarea schemei de ajutor de minimis pentru sectorul cultural independent.zip](https://www.fonduri-structurale.ro/descarca-document/66211)

Sursa: Ministerul Culturii

🏵🏵🏵

PNRR

PNRR: Ordinul ministrului investițiilor și proiectelor europene nr. 464/16.02.2014 pentru aprobarea Schemei de ajutor de stat și de minimis „Granturi pentru sprijinirea antreprenorilor în dezvoltarea tehnologiilor digitale avansate”

[Ordinul ministrului investițiilor și proiectelor europene nr. 464/16.02.2014 pentru aprobarea Schemei de ajutor de stat și de minimis „Granturi pentru sprijinirea antreprenorilor în dezvoltarea tehnologiilor digitale avansate”](https://mfe.gov.ro/wp-content/uploads/2024/02/7f0926f41f74d234d6311b26b12b9080.pdf)

[Anexă la Ordinul 464/16.02.2014](https://mfe.gov.ro/wp-content/uploads/2024/02/0a90db14bb46d5a876f02afd27637270.pdf)

Sursa: MIPE

\*

PNRR: Solicitanții admiși la finanțare pe apelul privind digitalizarea IMM-urilor trebuie să transmită în maxim 10 zile declarația pentru derularea fondurilor aferente proiectului prin intermediul unuia dintre partenerii bancari selectați de MIPE

Ministerul Investițiilor și Proiectelor Europene (MIPE), prin  Direcția Generală Implementare PNRR și Instrumente Financiare (DGIPNRRIF) gestionează apelurile de finanțare aferente ***PNRR, Măsura 1. Schemă de minimis și schemă de ajutor de stat în contextul digitalizării IMM-urilor***, pentru care urmează a fi semnate minim **5492**de contracte de finanțare cu beneficiarii , conform ***țintei 263*** din PNRR.

 Prin [***Ordonanța de urgență nr. 18/2023***](https://legislatie.just.ro/Public/DetaliiDocument/266267)privind cadrul de desfășurare a ***sprijinului financiar și tehnic acordat de sistemul financiar-bancar în procesul de autorizare și derulare a fondurilor*** destinate beneficiarilor programelor gestionate de Ministerul Investițiilor și Proiectelor Europene, cu modificările și completările ulterioare, se reglementează participarea***instituțiilor financiar-bancare din România***, alături de MIPE pentru implementarea proiectelor în relația cu beneficiarii IMM-uri.

 Scopul implicării instituțiilor financiar-bancare în procesul de implementare a operațiunilor finanțate din fonduri europene îl constituie creșterea eficienței și rapidității absorbției fondurilor europene prin utilizarea unor resurse specializate în domeniul financiar, cu expertiză pentru categoriile de beneficiari avuți în vedere, care să completeze resursele tehnice și de personal ale structurilor de specialitate implicate din cadrul MIPE.

 MIPE a desfășurat în perioada decembrie 2023 – februarie 2024  procedura de achiziție ***Servicii de consultanță financiar-bancară și în domeniul verificării și monitorizării acordat de partenerii bancari în procesul de verificare, autorizare și derulare a fondurilor destinate beneficiarilor programelor gestionate de Ministerul Investițiilor și Proiectelor Europene – PNRR*** (Anunț de participare ***CN1062417/08.12.2023***), pentru care au fost depuse și selectate 2 oferte.

 Partenerii bancari selectați pentru acest acord cadru sunt:

* CEC BANK SA
* BRD – Groupe Société Générale SA

 Condițiile financiare de creditare (în cazul în care beneficiarii vor solicita credite)  aplicate de partenerii bancari în relația comercială cu beneficiarii vor respecta prevederile actului normativ [**OUG nr. 18/2023**](https://legislatie.just.ro/Public/DetaliiDocument/266267).

 Solicitanții pentru care s-au emis decizii de acceptare la finanțare vor transmite opțiunea lor ([***Declarație***](https://mfe.gov.ro/wp-content/uploads/2024/02/4f402b9b5af4008ca60599221bdb78af.docx)) pentru derularea fondurilor aferente proiectului prin intermediul unuia dintre partenerii bancari selectați de MIPE, în termen de 10 zile lucrătoare de la publicarea prezentului comunicat, prin intermediul platformei proiecte.pnrr.gov.ro.

Sursa: MIPE

\*

Precizare cu privire la deficiența în funcționarea platformei PNRR în cazul implementării proiectelor privind asigurarea eficienței energetice în sectorul industrial

 Având în vedere disfuncționalitatea [***platformei PNRR***](https://proiecte.pnrr.gov.ro/) care constă în imposibilitatea publicării atribuirii contractului de achiziție, cu respectarea termenului de 5 zile de la data semnării contractului, din cauza inexistenței în platformă a opțiunii privind persoana juridică străină ca ofertant câștigător străin, opțiunile existente (prin asociere, cu tert susținător sau subcontractant) nefiind aplicabile, Ministerul Energiei a făcut miercuri, 28 februarie 2024, următoarele precizări:

* Beneficiarii contractelor de finanțare care întâmpină această problemă sunt invitați să folosească drept modalitate alternativă de depunere a documentelor transmiterea, în termen, pe email secretariatdee@energie.gov.ro și support.pnrr@energie.gov.ro a tuturor documentelor prevăzute în procedura de achiziție aplicabilă;
* Documentele vor fi încărcate în platforma PNRR de către beneficiarii contractelor de finanțare, după remedierea deficienței semnalate.

Sursa: Ministerul Energiei

\*

Finanțări pentru inovarea digitală a IMMurilor: Schema destinată dezvoltării tehnologiilor digitale avansate a fost aprobată

 Ministerul Investițiilor și Proiectelor Europene a publicat, Ordinul ministrului investițiilor și proiectelor europene nr. 464/16.02.2014 pentru aprobarea Schemei de ajutor de stat și de minimis „***Granturi pentru sprijinirea antreprenorilor în dezvoltarea tehnologiilor digitale avansat*e**” din cadrul Planului Național de Redresare și Reziliență.

**Obiectivul principal**îl constituie dezvoltarea regională și crearea de locuri de muncă prin sprijinirea antreprenorilor (IMM-uri) în dezvoltarea și implementarea tehnologiilor digitale avansate, cum ar fi:

* inteligența artificială,
* datele și cloud computingul,
* tehnologia blockchain,
* calculul de înaltă performanță și cuantică,
* internetul obiectelor,
* securitatea cibernetică

**Valoarea finanțării nerambursabile**cumulate ce poate fi acordată pentru un proiect comun (lider de parteneriat și partener) se va determina în funcție de categoria în care se încadrează liderul de proiect, indiferent de categoria de IMM în care se încadrează partenerul, astfel:

* microîntreprinderi — 500.000—700.000 euro;
* întreprinderi mici — 500.000—1.500.000 euro;
* întreprinderi mijlocii — 500.000—3.000.000 euro

**Alocarea totală**

|  |  |  |  |  |
| --- | --- | --- | --- | --- |
| **Tipul de măsură de sprijin** |  **Bugetul total (euro)** |  **Anul 2024** |  **Anul 2025** |  **Anul 2026** |
| **Ajutor regional pentru investiții** | 105.000.000  | 31.500.000 | 52.500.000 | 21.000.000 |
| **Ajutor pentru proiecte de cercetare și dezvoltare** | 25.000.000 | 7.500.000  | 12.500.000  | 5.000.000 |
| **Ajutor de minimis** | 20.000.000 | 6.000.000 | 10.000.000 | 4.000.000 |
| **Total (euro)** | 150.000.000 | 45.000.000  | 75.000.000  | 30.000.000 |

**Activitățile eligibile**sunt:

* activități specifice domeniului cercetare-dezvoltare;
* activități specifice ajutorului de stat regional: activitățile care au ca scop creșterea competitivității IMM-urilor prin investiții care contribuie la dezvoltarea tehnologiilor digitale avansate;
* activități specifice ajutorului de minimis.

Schema se aplică pe teritoriul României, în toate regiunile de dezvoltare, și anume Nord-Est, Sud-Est, Sud Muntenia, Sud-Vest Oltenia, Vest, Nord-Vest, Centru și București—Ilfov (doar în anumite localități).

**Documente**

[PNRR, Ordinul MIPE nr. 464, 16.02.2024.zip](https://www.fonduri-structurale.ro/descarca-document/66203)

Sursa: MIPE

🏵🏵🏵

Apeluri – Finanțări

APIA vizează carnetele de rentă viageră agricolă

Agenţia de Plăţi şi Intervenţie pentru Agricultură (APIA) informează că, **pentru obţinerea sumei de bani reprezentând renta viageră agricolă aferentă anului 2023, rentierii vor solicita viza anuală, în perioada 01.03 – 31.08.2024**, fie prin prezența fizică la sediile Centrelor Județene APIA, fie prin mijloace electronice de comunicații sau poștă/curier.

Pentru vizarea electronică, rentierii vor transmite documentele necesare acordării vizei pe adresa de e-mail a centrului județean APIA pe raza căruia figurează cu domiciliul și vor contacta telefonic funcționarii APIA pentru a primi confirmarea acordării vizei.

**Documentele pe care trebuie să le prezinte rentierul la depunerea declaraţiilor de vizare, personal sau prin împuternicit/mandatar/curator**, sunt:

– carnetul de rentier agricol;

– actul de identitate al solicitantului;

– decizia de la comisia de expertiză medicală – pentru solicitanţii pensionaţi pe caz de boală gradele I sau II/decizia de la comisia de expertiză medicală și decizia de pensionare la limită de vârstă – pentru solicitanţii pensionaţi pe caz de boală gradele I sau II a cărei pensie de invaliditate devine pensie pentru limită de vârstă;

– procură notarială autentificată/curatelă/hotărâre judecătorească definitivă şi irevocabilă din care să reiasă că solicitantul este tutore legal al rentierului agricol, în original, numai pentru cazurile în care vizarea carnetului de rentier agricol este solicitată prin reprezentant legal;

– contractul/contractele de arendare încheiat/încheiate până la data de 30 septembrie 2011, cu respectarea prevederilor Legii arendării nr.16/1994\*), cu modificările şi completările ulterioare, sau încheiat/încheiate după data de 1 octombrie 2011, cu respectarea prevederilor Codului civil;

– extras de cont pe numele rentierului agricol, deschis la oricare bancă de pe teritoriul României, în lei (opţional);

– declarația pentru obţinerea vizei anuale conform modelului din Anexa la Normele metodologice de aplicare a prevederilor „titlului XI Renta viageră agricolă” din Legea nr. 247/2005 privind reforma în domeniile proprietății și justiției, precum și unele măsuri adiacente, aprobate prin Ordinul nr.1272/2005.

**Informații pentru moștenitorii rentierilor**

În cazul decesului rentierului, renta datorată acestuia până la data decesului poate fi încasată de moştenitorii săi, cu condiţia respectării prevederilor art.8 din Legea 247/2005 Titlu XI, și a depunerii, la oricare Centru APIA, până la data limită 15.10.2023, a cererii de moștenitor însoțită de următoarele documente justificative:

* carnetul de rentier al defunctului (obligatoriu în original);
* copie a certificatului de deces;
* copie a actului doveditor privind calitatea de moștenitor (certificat de moştenitor sau certificat de calitate de moştenitor, certificat de legatar, hotărâre judecătorească de succesiune învestită cu formula „definitivă”);
* copie după B.I/C.I./paşaport al moştenitorului;
* împuternicire/declaraţie notarială din care să reiasă acordul celorlalţi moştenitori privind solicitarea şi încasarea rentei viagere agricole datorată rentierului (original);
* extras de cont pe numele moștenitorului.

Deoarece carnetul de rentier este un document care se depune obligatoriu în original, acest tip de cerere **poate fi depusă la sediul centrului județean APIA** sau transmisă prin poștă/curier .

**Plata rentei viagere agricole**, conform prevederilor art.6 alin.1 şi alin.2, din Legea 247/2005 Titlul XI, **se efectuează într-o singură rată anuală, până la data de 30 noiembrie** **2024**, prin mandat poştal sau virament bancar.

**Legislaţie:**

* **Legea nr. 247/2005** privind reforma în domeniile proprietăţii şi justiţiei, precum şi unele măsuri adiacente, titlul XI renta viageră agricolă, cu modificările şi completările ulterioare;
* **Ordinul ministrului agriculturii, pădurilor şi dezvoltării rurale şi al ministrului finanţelor publice**1272/26503/2005 pentru aprobarea Normelor metodologice de aplicare a prevederilor titlului XI “Renta viageră agricolă” din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare.

**Datele de contact ale Centrelor APIA**le puteți vizualiza pe site-ul instituției [**www.apia.org.ro**](http://www.apia.org.ro/), accesând adresa: <https://apia.org.ro/centre-judetene/> .

Sursa:APIA

\*

Ghidul actualizat privind condițiile specifice de accesare a fondurilor din Programul Asistenţă Tehnică 2021-2027

 Autoritatea de Management pentru Programul Asistență Tehnică 2021-2027 a actualizat Ghidul Solicitantului – condiții specifice de accesare a fondurilor din Programul Asistenţă Tehnică 2021-2027 P2 – Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ.

**Documente**

[GS-condiții specifice de accesare a fondurilor din Programul Asistenţă Tehnică.zip](https://www.fonduri-structurale.ro/descarca-document/66226)

Sursa: MIPE

\*

MADR: Sprijin acordat sectorului apicol

 Ministerul Agriculturii și Dezvoltării Rurale a anunțat că în ședința Guvernului din data de 28 februarie 2024 a fost adoptată Ordonanța de Urgență privind instituirea unei scheme de ajutor de stat pentru compensarea parțială a pierderilor suferite în anul 2023 în sectorul apicol, în contextul crizei provocate de agresiunea Rusiei împotriva Ucrainei.

Actul normativ vizează instituirea unei scheme de ajutor de stat cu caracter temporar pentru compensarea parțială a pierderilor suferite în anul 2023 în sectorul apicol, în contextul crizei provocate de agresiunea Rusiei împotriva Ucrainei.

Beneficiarii pot fi:

* apicultori, persoane fizice care dețin atestat de producător emis în baza Legii nr. 145/2014 pentru stabilirea unor măsuri de reglementare a pieței produselor din sectorul agricol, cu modificările și completările ulterioare, valabil la data depunerii cererii;
* apicultori, persoane fizice autorizate, întreprinderi individuale şi întreprinderi familiale, constituite potrivit prevederilor OUG nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări și completări prin Legea nr.182/2016, cu modificările și completările ulterioare, precum și societăți agricole constituite în baza Legii nr. 36/1991 privind societăţile agricole şi alte forme de asociere în agricultură, cu modificările și complectările ulterioare;
* apicultori, persoane juridice.

Valoarea totală a schemei de ajutor este de 59.866.000 lei.

Suma totală care poate fi acordată pentru fiecare întreprindere care își desfășoară activitatea în domeniul producției primare de produse agricole nu depășește echivalentul în lei a 280.000 euro.

Pentru a putea beneficia de sprijin financiar, crescătorii de albine trebuie să respecte următoarele condiții de eligibilitate:

* să dețină la data de 31 decembrie 2023 familii de albine înscrise în baza naţională de date apicolă gestionată de Agenția Națională pentru Zootehnie „Prof. Dr. G.K. Constantinescu”, prin Oficiile pentru Zootehnie Județene, potrivit prevederilor Ordinului ministrului agriculturii și dezvoltării rurale nr. 251/2017, cu modificările și completările ulterioare, în exploatații apicole/stupine autorizate sanitar-veterinar de către ANSVSA;
* să dețină familii de albine în exploatații apicole/stupine înregistrate/autorizate sanitar-veterinar la data depunerii cererii;
* să nu se afle în lichidare sau faliment, la data de 24 februarie 2022, conform evidențelor Oficiului Național al Registrului Comerțului sau în cazul persoanei fizice să nu existe o decizie definitivă a instanțelor judecătorești de constatare a falimentului până la data de 24 februarie 2022.

Cererea de înscriere în program trebuie depusă în termen de 30 zile lucrătoare începând cu ziua următoare intrării în vigoare a prezenței ordonanțe de urgență, iar termenul de plată este 30 iunie 2024.

**Documente**

[Sprijin acordat sectorului apicol.zip](https://www.fonduri-structurale.ro/descarca-document/66214)

Sursa: MADR & SGG

\*

APIA primește Cereri de plată pentru intervenția DR-06 – Bunăstarea animalelor

Directorul General APIA, Cornel TURCESCU, informează potențialii beneficiari că, **până la data de 24 martie 2024 inclusiv, se depun** **Cereri de plată** **pentru intervenția** ***DR-06 – Bunăstarea animalelor Pachet a) — Plăți în favoarea bunăstării porcinelor și Pachet b) — Plăți în favoarea bunăstării păsărilor*** din cadrul Planului Strategic PAC 2023—2027.

**Sprijinul pentru bunăstarea animalelor reprezintă o** **plată compensatorie** pentru pierderile de venit și costurile suplimentare suportate de fermieri și are forma unei plăți anuale fixe pe Unitate Vită Mare (UVM).

**Completarea și depunerea cererii se efectuează exclusiv** **electronic,**de către beneficiar, **prin accesarea site-ului**[www.apia.org.ro](http://www.apia.org.ro/)**– secțiunea DR 06 – Bunăstarea animalelor**, conform procedurii deja cunoscute.

Instrucțiunile pentru depunerea cererilor se regăsesc pe site-ul APIA, iar informațiile necesare pentru acordarea plăților sunt cuprinse în Ghidurile Solicitantului care împreună cu cererile de plată pentru cele două pachete sunt disponibile la link-ul: <https://apia.org.ro/planul-national-strategic-2023-2027-pns-al-romaniei/interventii-implementate-din-pns/bunastarea-animalelor-dr-06/>.

Sursa: APIA

🏵🏵🏵

Din Actualitatea Europeană

Comisia adoptă în timp record o modificare a bugetului UE pentru 2024 pentru a putea continua să sprijine îndeplinirea priorităților UE

Comisia Europeană a propus modificarea bugetului UE pentru 2024 pentru a reflecta modificările intervenite în urma acordului dintre Parlamentul European și Consiliu privind [revizuirea](https://ec.europa.eu/commission/presscorner/detail/ro/ip_24_602) cadrului financiar multianual (CFM) pentru perioada 2021-2027.

Bugetul modificat va **permite Uniunii să asigure îndeplinirea în continuare a priorităților sale comune în cursul acestui an**, **în beneficiul cetățenilor europeni și nu numai**. În special, bugetul va **consolida sprijinul nostru pentru Ucraina, va stimula investițiile în tehnologiile critice și în apărare** și va oferi resurse suplimentare pentru sprijinirea partenerilor noștri din **Balcanii de Vest**. Un alt avantaj al acestei modificări este acela că bugetul UE va dispune de mijloace mai adecvate pentru a veni în ajutorul statelor membre afectate de dezastre naturale și al țărilor care se confruntă cu crize umanitare.

Prin această modificare, bugetul anual al UE pentru 2024 va crește cu peste 5,8 miliarde EUR, sumă care va permite acoperirea următoarelor elemente:

* **Consolidarea**[**Mecanismului pentru Ucraina**](https://ec.europa.eu/commission/presscorner/detail/en/ip_24_658) și **mobilizarea Rezervei pentru Ucraina**, cu o sumă de 4,8 miliarde EUR;
* **Consolidarea Fondului european de apărare** în cadrul platformei [„Tehnologii strategice pentru Europa” (STEP)](https://commission.europa.eu/strategy-and-policy/eu-budget/strategic-technologies-europe-platform_en) cu 376 de milioane EUR;
* **Consolidarea Rezervei pentru solidaritate europeană și a Rezervei pentru ajutoare de urgență** (fosta Rezervă pentru solidaritate și ajutoare de urgență) cu 365 de milioane EUR;
* **Consolidarea Mecanismului de reformă și creștere pentru Balcanii de Vest**, cu 501 milioane EUR, în așteptarea adoptării de către colegiuitori a [propunerii Comisiei](https://neighbourhood-enlargement.ec.europa.eu/news/commission-presents-new-growth-plan-western-balkans-including-eu6-billion-grants-and-loans-2023-11-08_en);
* Adaptarea rezervei pentru Fondul european de ajustare la globalizare pentru lucrătorii disponibilizați la nevoile reale din ultimii ani.

**Etapele următoare**

Comisia a înaintat proiectul de buget rectificativ (PBR) Parlamentului European și Consiliului, spre aprobare.

**Istoricul dosarului**

De la adoptarea, în 2020, a bugetului UE pe termen lung pentru perioada 2021-2027, UE s-a confruntat cu o serie de provocări neașteptate și fără precedent: de la invadarea brutală a Ucrainei de către Rusia și consecințele acesteia la intensificarea migrației după pandemie și accelerarea inflației și a ratelor dobânzilor.

Bugetul UE a jucat un rol esențial în acest context, oferind UE mijloacele necesare pentru a răspunde acestor provocări. Abordarea acestor provocări multiple a adus însă resursele Uniunii până aproape de epuizare, afectându-i capacitatea de a răspunde chiar și la cele mai urgente provocări.

Pentru a se asigura că bugetul UE poate continua să sprijine îndeplinirea celor mai importante obiective stabilite, Comisia Europeană a propus, în iunie 2023, consolidarea bugetului pe termen lung al UE. La 1 februarie 2024, liderii UE au confirmat toate prioritățile incluse în propunerea Comisiei și au convenit asupra primei revizuiri din istoria UE a bugetului pe termen lung al Uniunii, asupra creării Mecanismului pentru Ucraina și a platformei STEP. Acest pachet a fost, de asemenea, convenit cu Parlamentul European, ceea ce va duce la intrarea în vigoare a Regulamentului revizuit privind CFM la 1 martie 2024.

Proiectul de buget rectificativ operaționalizează revizuirea CFM pentru anul 2024, convenită de Parlamentul European și de Consiliul în noiembrie 2023.

**Informații suplimentare**

[Bugetul anual al UE](https://commission.europa.eu/strategy-and-policy/eu-budget/annual-eu-budget_en)

[Bugetul UE în mișcare](https://commission.europa.eu/strategy-and-policy/eu-budget/motion_en)

[Prima revizuire din istorie a bugetului pe termen lung al UE va contribui la abordarea principalelor provocări cu care se confruntă Uniunea](https://ec.europa.eu/commission/presscorner/detail/ro/ip_24_602)

[Concluziile Consiliului European din 1 februarie 2024](https://www.consilium.europa.eu/media/69893/20240201-special-euco-conclusions-ro.pdf)

[Comisia propune consolidarea bugetului pe termen lung al UE în vederea abordării celor mai urgente provocări](https://ec.europa.eu/commission/presscorner/detail/ro/ip_23_3345)

[Asistența UE pentru Ucraina](https://eu-solidarity-ukraine.ec.europa.eu/eu-assistance-ukraine_en)

[Cadrul financiar multianual pentru perioada 2021-2027](https://commission.europa.eu/strategy-and-policy/eu-budget/long-term-eu-budget/2021-2027_ro)

\*

Eforturile Poloniei de a restabili statul de drept deschid calea pentru accesul la fonduri UE în valoare de până la 137 miliarde EUR

 Comisia Europeană a adoptat **douăacte juridice care vor deschide calea pentru ca Polonia să acceseze fonduri UE în valoare de până la 137 miliarde EUR**. Aceste acte se referă la reformele statului de drept pe care Polonia le-a adoptat și la măsurile mai recente și imediate pe care le-a luat pentru a aborda etapele de consolidare a independenței sistemului judiciar.

În cadrul **Mecanismului de redresare și reziliență (** MRR), Comisia și-a încheiat evaluarea preliminară a primei cereri de plată a Poloniei. Comisia concluzionează că Polonia a **îndeplinit în mod satisfăcător cele două „superetape”** pentru a consolida aspecte importante ale independenței sistemului judiciar polonez prin reformarea regimului disciplinar pentru judecători. De asemenea, aceasta a îndeplinit în mod satisfăcător o altă superetapă prin care Polonia a fost angajată să utilizeze Arachne, un instrument informatic care sprijină sistemele de audit și control ale statelor membre și care, prin urmare, asigură garanțiile necesare împotriva fraudei. Odată confirmată de statele membre, evaluarea de astăzi a Comisiei ar permite plata a **6.3 miliarde EUR**(fără prefinanțare)în săptămânile următoare, de la un total de **până la 59.8 miliarde EUR sub formă** de fonduri MRR către Polonia.

În urma reformelor menționate mai sus, Comisia consideră, de asemenea, că Polonia **îndeplinește în prezent condiția favorizantă orizontală** legată de **Carta drepturilor fundamentale a UE, permițând Poloniei** să acceseze **până la 76.5 miliarde EUR pentru programele sale de finanțare din cadrul politicii de coeziune pentru perioada 2021-2027, al politicii sale maritime, al pescuitului și acvaculturii europene și al afacerilor interne**.

Comisia salută, de asemenea, angajamentul guvernului polonez de a aborda preocupările de lungă durată legate de statul de drept, care le depășesc, de asemenea, pe cele legate de regimul disciplinar pentru judecători, pe baza recomandărilor Comisiei. În cadrul Consiliului Afaceri Generale din 20 februarie 2024, autoritățile poloneze au prezentat un plan de **acțiune ambițios privind statul de drept în Polonia**pentru a aborda problemele ridicate de Comisie în conformitate cu **procedura prevăzută la articolul 7 alineatul (1)**.

**Măsuri de consolidare a independenței sistemului judiciar**

Comisia a concluzionat astăzi că, în urma măsurilor luate în perioada iunie 2022-februarie 2024, regimul disciplinar aplicabil judecătorilor polonezi a fost **reformat în mod cuprinzător**. Măsurile adoptate de autoritățile poloneze vor consolida aspecte importante ale independenței sistemului judiciar din Polonia, îmbunătățind în general climatul de investiții al țării:

* Camera Disciplinară a Curții Supreme a fost desființată și înlocuită de o instanță independentă și imparțială instituită prin lege prin legea adoptată la 9 iunie 2022, și anume Camera de răspundere profesională (legea din iunie 2022).
* Regimul disciplinar a fost reformat și există garanții astfel încât judecătorii să nu mai fie expuși unui risc de răspundere disciplinară pentru conținutul hotărârilor lor sau pentru aplicarea dreptului UE. Acest lucru a fost realizat prin legea din iunie 2022 și prin Ordinul ministrului justiției din februarie 2024, care stabilește cadrul pentru numirea comisarilor disciplinari ad-hoc, ceea ce permite încetarea procedurilor disciplinare nejustificate.
* Toți judecătorii afectați de hotărârile Camerei disciplinare au avut dreptul ca cauza lor să fie examinată de o nouă Cameră a Curții Supreme într-un interval de timp clar și pe baza noului regim, astfel cum este prevăzut în legea din iunie 2022. Toți judecătorii suspendați în mod nejustificat au fost reintegrați.

În plus, în planul de acțiune prezentat de Polonia, există o afirmare clară a angajamentului său față de respectarea supremației dreptului Uniunii și a jurisprudenței Curții de Justiție a UE (CJUE). Printre acestea se numără hotărârea CJUE din 5 iunie 2023 (cauza C-204/21) prin care anumite dispoziții ale legii poloneze privind abaterile disciplinare ale judecătorilor încalcă dreptul UE, care impune tuturor autorităților naționale, în special tuturor instanțelor naționale, să lase neaplicate aceste dispoziții.

**Pregătirea terenului pentru plăți în valoare de până la 59.8 miliarde EUR din fondurile MRR**

În urma evaluării preliminare a primei cereri de plată prezentate de Polonia la 15 decembrie 2023, Comisia consideră că Polonia a atins în mod satisfăcător cele 37 jaloane și o țintă stabilite în [Decizia de punere în aplicare a Consiliului](https://data.consilium.europa.eu/doc/document/ST-9728-2022-INIT/en/pdf) de aprobare a planului de redresare și reziliență al Poloniei. Aceasta include cele două „superetape” menite să consolideze aspecte importante ale independenței sistemului judiciar și o „superetapă” legată de audit și control. Pentru a asigura protecția eficace a intereselor financiare ale Uniunii, aceste trei „superetape” trebuie îndeplinite înainte de efectuarea oricărei plăți în urma unei cereri de plată. Evaluarea preliminară de astăzi a Comisiei pregătește terenul pentru plata a 59.8 miliarde **EUR din fondurile MRR (25.3 miliarde EUR sub formă de granturi și 34.5** **miliarde EUR sub formă de împrumuturi**), și anume:

* prin lansarea procedurii de plată a primei cereri de plată a Poloniei în valoare de 6.3 miliarde EUR (fără prefinanțare), precum și
* plăți suplimentare din fondurile MRR totale, condiționate de îndeplinirea satisfăcătoare a jaloanelor și a țintelor prezentate în planul său, până la sfârșitul anului 2026.

Prima cerere de plată a Poloniei acoperă, de asemenea, etape importante în punerea în aplicare a 25 de reforme ambițioase și cinci investiții-cheie. Aceste măsuri vizează îmbunătățirea rezilienței și a competitivității economiei sale, promovarea tranziției verzi și a tranziției digitale, precum și sprijinirea sănătății și a mobilității curate. În valoare de 1.4 miliarde EUR, una dintre cele mai mari măsuri din planul polonez se referă la investițiile în sectorul agricol. De asemenea, mii de fermieri și pescari, precum și IMM-urile din sectorul agricol beneficiază deja de sprijin, pentru a-i ajuta să își extindă și să își modernizeze producția și să intre pe noi piețe.

O altă măsură emblematică se referă la o reformă menită să faciliteze investițiile în construirea de parcuri eoliene onshore și la reproiectarea Programului național de protecție a aerului în vederea îmbunătățirii calității aerului în Polonia.

**Îndeplinireacondiției favorizante orizontale privindCarta UE acordă Poloniei acces la fonduri UE în valoare de până la 76.5 miliarde EUR**

Condițiile favorizante sunt condiții prealabile pe care statele membre trebuie să le îndeplinească pentru a asigura utilizarea eficace și eficientă a fondurilor cu gestiune partajată în temeiul [Regulamentului privind dispozițiile comune.](https://eur-lex.europa.eu/legal-content/EN/TXT/?uri=CELEX%3A32021R1060)

În urma unei evaluări aprofundate, Comisia a concluzionat că **Polonia a pus în aplicare măsurile necesare pentru a se asigura că există mecanisme și măsuri care să asigure respectarea Cartei drepturilor fundamentale a UE** de către programe începând cu momentul conceperii și pe tot parcursul punerii lor în aplicare.

La momentul aprobării programelor, în 2022, Polonia însăși indicase în autoevaluarea sa că această condiție favorizantă nu era îndeplinită. Comisia a luat act de această evaluare în deciziile sale de aprobare a programelor poloneze.

Pentru a remedia deficiențele identificate în cadrul acestei condiții favorizante orizontale privind Carta UE, Polonia a introdus mai multe măsuri:

* Polonia a instituit mecanisme **instituționale și procedurale eficace pentru a asigura respectarea cartei** în toate etapele programării și punerii în aplicare a politicii de coeziune, a programelor de finanțare ale politicii europene în domeniul maritim, al pescuitului și acvaculturii și al afacerilor interne. Rolurile și responsabilitățile sunt clar definite pentru organisme precum Ombudsmanul pentru drepturile omului și coordonatorii Cartei. De asemenea, au fost instituite un mecanism eficace de tratare a plângerilor și mecanisme de raportare;
* Polonia a abordat problemele legate de independența sistemului **judiciar prin reformarea regimului disciplinar pentru judecători. În**plus, instanțele poloneze pot iniția proceduri de verificare pentru a stabili dacă un judecător îndeplinește cerințele de independență care decurg din articolul 19 TUE privind statul de drept.

Aceste reforme și decizia pozitivă luată astăzi înseamnă că Polonia poate începe să solicite rambursări pentru investiții în cadrul programelor care primesc aproximativ **76.5 miliarde EUR din programele de finanțare din cadrul politicii de coeziune, al pescuitului și al afacerilor interne pentru perioada 2021-2027.**

Statele membre trebuie să asigure **îndeplinirea condițiilor favorizante orizontale și tematice pe parcursul perioadei de programare 2021-2027**. În ceea ce privește toate statele membre, Comisia va monitoriza îndeaproape și continuuaplicarea de către Polonia a măsurilor instituite, în principal prin intermediul comitetelor de monitorizare, al părților interesate, al reuniunilor și rapoartelor anuale de evaluare a performanței, precum și al auditurilor.

În cazul în care Comisia stabilește în orice moment că o condiție favorizantă nu mai este îndeplinită, rambursarea cheltuielilor aferente va fi suspendată.

**Polonia urmează să adere la EPPO**

Astăzi, Comisia a adoptat, de asemenea, o decizie de confirmare a participării Poloniei la [Parchetul European](https://www.eppo.europa.eu/en) (EPPO). În urma solicitării trimise Comisiei de Polonia, EPPO va avea competența de a investiga și de a urmări penal infracțiunile care aduc atingere intereselor financiare ale Uniunii comise în Polonia după 1 iunie 2021.

Polonia va face parte din EPPO de la data intrării în vigoare a deciziei Comisiei. EPPO va fi în măsură să își înceapă operațiunile și investigațiile în Polonia la douăzeci de zile de la numirea procurorului european din Polonia de către Consiliu.

**Istoricul dosarului**

Planul de redresare și reziliență al Poloniei

Planul de redresare al Poloniei va fi finanțat prin **împrumuturi și granturi în valoare de 59.8 miliarde EUR**. Până în prezent, Polonia a primit**5.1 miliarde** **EUR**, ca parte a prefinanțării legate de fondurile REPowerEU din cadrul MRR. În ceea ce privește **prima cerere de plată a Poloniei, în valoare de 6.3 miliarde EUR (fără prefinanțare)**, Comisia a transmis [Comitetului economic și financiar (CEF) evaluarea sa preliminară pozitivă privind îndeplinirea satisfăcătoare de către Polonia a obiectivelor de etapă pentru 37 și](https://economic-financial-committee.europa.eu/index_en) a unei ținte necesare pentru această primă plată, care are la dispoziție patru săptămâni pentru a-și prezenta avizul. Plata către Polonia poate avea loc în urma avizului CEF și a adoptării unei decizii de plată de către Comisie.

Fonduri care fac obiectul Regulamentului privind dispozițiile comune pentru perioada 2021-2027

Politica de coeziune a UE, Fondul european pentru afaceri maritime, pescuit și acvacultură și fondurile pentru afaceri interne vor promova coeziunea economică, socială și teritorială în regiunile poloneze și vor contribui la punerea în aplicare a priorităților-cheie ale UE, cum ar fi tranziția verde și cea digitală.

Fondurile vor sprijini, de asemenea, creșterea competitivă, inovatoare și durabilă a țării, vor îmbunătăți incluziunea socială și vor dezvolta competențele persoanelor care se confruntă cu dificultăți de integrare pe piața forței de muncă.

Strategia de investiții a țării în cadrul politicii de coeziune pentru cadrul financiar multianual 2021-2027 a fost convenită în [acordul de parteneriat al Comisiei cu Polonia](https://ec.europa.eu/commission/presscorner/detail/en/ip_22_4223).

Reformele privind statul de drept și procedura prevăzută la articolul 7 alineatul (1)

Polonia și-a exprimat în mod clar disponibilitatea de a aborda preocupările de lungă durată legate de statul de drept și s-a angajat să lucreze pe baza recomandărilor Comisiei. În acest sens, autoritățile poloneze au prezentat Consiliului Afaceri Generale, la 20 februarie, un plan de acțiune pentru a aborda problemele ridicate de Comisie în cadrul procedurii în curs prevăzute la articolul 7.1. Deși procedura prevăzută la articolul 7.1 nu este, ca atare, direct legată de cele două acte adoptate astăzi, planul de acțiune este complementar și demonstrează angajamentul mai larg al Poloniei de a aborda chestiunile nesoluționate legate de statul de drept și o cale clară de realizare a acesteia.

**Pentru mai multe informații**

[Întrebări și răspunsuri](https://ec.europa.eu/commission/presscorner/detail/en/QANDA_24_1223)

[Regulamentul de stabilire a dispozițiilor comune](https://commission.europa.eu/funding-tenders/find-funding/funding-management-mode/common-provisions-regulation_en)

[Acordul de parteneriat cu Polonia – 2021-2027](https://commission.europa.eu/publications/partnership-agreement-poland-2021-2027_en)

[Site-ul dedicat Planului de redresare și reziliență al Poloniei](https://commission.europa.eu/business-economy-euro/economic-recovery/recovery-and-resilience-facility/country-pages/polands-recovery-and-resilience-plan_en)

\*

Comisia Europeană îi invită pe fermieri să își împărtășească experiențele legate de practicile comerciale neloiale din cadrul lanțului de aprovizionare cu alimente

Comisia Europeană îi invită pe fermieri să își împărtășească experiențele legate de practicile comerciale neloiale din cadrul lanțului de aprovizionare cu alimente.

Comisia Europeană îi invită pe fermieri și pe toți operatorii din lanțul de aprovizionare cu alimente să își împărtășească opiniile cu privire la experiențele lor legate de practicile comerciale neloiale. Un [sondaj](https://ec.europa.eu/eusurvey/runner/4th_UTP_survey) care **vizează în mod specific fermierii și micii furnizori din UE** care își desfășoară activitatea în cadrul lanțului de aprovizionare agricol și alimentar, în diverse etape ale producției și distribuției, este disponibil online în toate limbile UE **până la 15 martie 2023**. Respondenții pot indica dacă s-au confruntat recent cu practici comerciale neloiale sau dacă [legislația actuală](https://eur-lex.europa.eu/legal-content/RO/TXT/?uri=CELEX:32019L0633) le oferă o protecție suficientă împotriva cumpărătorilor mai puternici din punct de vedere economic.

După ce a prezentat, la 22 februarie, [opțiuni de simplificare](https://ec.europa.eu/commission/presscorner/detail/ro/ip_24_1002) pentru reducerea sarcinii care le revine fermierilor din UE, Comisia lucrează, de asemenea, la acțiuni destinate să îmbunătățească poziția fermierilor în cadrul lanțului alimentar și să amelioreze lupta împotriva practicilor comerciale neloiale. În luna martie, Comisia va prezenta statelor membre mai multe acțiuni care ar putea aborda aspecte precum transparența pieței în cadrul lanțul valoric, punerea în aplicare a Directivei privind practicile comerciale neloiale și asigurarea respectării acesteia, costurile de producție sau un control mai omogen al normelor existente privind produsele agricole importate.

Acestea vor ține seama de rezultatele consultării specifice, care va fi lansată în martie și care va permite identificarea principalelor surse de îngrijorare, precum și înțelegerea factorilor care influențează sarcina și complexitatea administrativă. De asemenea, Comisia încurajează toate părțile interesate să își [împărtășească opiniile](https://ec.europa.eu/info/law/better-regulation/have-your-say/initiatives/14051/public-consultation_ro) cu privire la sarcina administrativă potențial legată de Directiva privind nitrații.

Mai multe informații sunt disponibile [aici](https://agriculture.ec.europa.eu/news/fighting-against-unfair-trading-practices-european-commission-gathers-views-farmers-and-operators-2024-02-27_ro).

\*

Comisia prezintă noi inițiative de stimulare a poziției de lider industrial a Europei în domeniul materialelor avansate

Astăzi, 27 februarie, Comisia a propus o strategie cuprinzătoare pentru a trece la poziția de lider industrial a UE în domeniul materialelor avansate, o tehnologie generică esențială extrem de relevantă pentru dubla tranziție verde și digitală.

Comunicarea privind materialele avansate pentru o poziție de lider în sectorul industrial prezintă măsuri concrete care permit alinierea priorităților în materie de cercetare și inovare și a investițiilor în UE, asigurând poziția de lider a Europei în această tehnologie-cheie. Această inițiativă, anticipată cu nerăbdare de către statele membre și industrie, reprezintă primul pas către o abordare europeană comună pentru materialele avansate, punând bazele unor acțiuni suplimentare.

Materialele avansate sunt proiectate și fabricate în mod intenționat pentru a prezenta performanțe superioare sau funcții speciale, care pot fi dezvoltate cu o viteză fără precedent datorită cunoștințelor științifice și puterii de calcul actuale. Acestea sunt fundamentale, de exemplu, pentru inovarea în domeniul energiei, al electronicii, al construcțiilor și al mobilității și, prin urmare, sunt esențiale pentru tranziția verde și cea digitală. Se preconizează că prima listă de domenii de cercetare va fi extinsă în timp, în dialog cu Consiliul pentru tehnologie care urmează să fie instituit.

Se preconizează că cererea de materiale avansate va crește semnificativ în următorii ani, de exemplu pentru producția de energie din surse regenerabile, baterii, clădiri cu emisii zero, semiconductori, medicamente și dispozitive medicale, sateliți, lansatoare spațiale, avioane sau pentru alte aplicații cu dublă utilizare, precum și pentru echipamente de apărare.

Strategia urmărește să consolideze competitivitatea pe termen lung a UE prin asigurarea faptului că Uniunea rămâne în avangarda noilor tehnologii materiale, sprijinind dezvoltarea, testarea și capacitățile de implementare. Acțiunile vor consolida, de asemenea, autonomia strategică deschisă a UE și securitatea economică prin reducerea dependenței de materialele critice prin înlocuirea acestora sau prin sprijinirea reciclării și reutilizării acestora.

Comunicarea propune acțiuni bazate pe cinci piloni principali care urmează să fie puse în aplicare împreună cu statele membre ale UE, cu actorii din industrie și cu alte părți interesate principale:

1. Consolidarea ecosistemului european de cercetare și inovare în domeniul materialelor avansate.
2. Accelerarea introducerii pe piață a materialelor inovatoare. Aceasta include dezvoltarea unei „materiale comune”, o infrastructură digitală europeană pentru cercetarea și inovarea în domeniul materialelor avansate. Aceasta va accelera în mod semnificativ proiectarea, dezvoltarea și testarea de noi materiale avansate într-un mediu controlat, utilizând, de asemenea, IA.
3. Creșterea investițiilor de capital și a accesului la finanțare. Ca parte a acestui pachet de acțiuni, UE va institui un nou parteneriat cu industria în cadrul programului Orizont Europa, vizând investiții în valoare de 500 de milioane EUR pentru perioada 2025-2027, cel puțin 250 de milioane EUR provenind din surse private.
4. Încurajarea producției și utilizării de materiale avansate. Aceasta include achiziții publice pentru inovare, stabilirea de standarde și lansarea unei Academii de Materiale Avansate împreună cu Institutul European de Inovare și Tehnologie, pentru a se asigura că forța de muncă europeană deține competențele necesare.
5. Crearea unui Consiliu pentru tehnologie pentru materiale avansate care să ofere consiliere cu privire la orientarea acestei inițiative împreună cu statele membre, cu țările asociate la programul Orizont Europa și cu industria.

**Istoricul dosarului**

Un exemplu de materiale avansate este grafenul. Este cel mai subțire și mai puternic material care depășește cuprul ca conductor de căldură. Este utilizat pe ecrane TV, computere și telefoane inteligente. Eficiența energetică și noile caracteristici de performanță sunt posibile numai datorită noilor calități de proiectare.

Europa are o poziție puternică în dezvoltarea de materiale avansate, dar inovarea continuă este esențială pentru a asigura suveranitatea tehnologică și autonomia strategică de-a lungul întregului ciclu de viață al materialelor avansate. De-a lungul anilor, programele-cadru ale UE în materie de C &Iau au sprijinit în mod activ C &Iîn ceea ce privește materialele avansate, inclusiv, de exemplu, [inițiativa emblematică privind grafenul](https://graphene-flagship.eu/about/our-story/the-graphene-flagship/), precum și mai [multe platforme tehnologice europene](https://commission.europa.eu/strategy-and-policy/eu-budget/strategic-technologies-europe-platform_en) și [ERA-NET](https://www.era-learn.eu/partnerships-in-a-nutshell/type-of-networks/partnerships-under-horizon-2020/era-net-scheme).

În februarie 2022, principalele părți interesate din industrie au solicitat Comisiei, [în cadrul Manifestului Materiale 2030](https://www.ami2030.eu/wp-content/uploads/2022/06/advanced-materials-2030-manifesto-Published-on-7-Feb-2022.pdf), să stabilească o foaie de parcurs strategică și o guvernanță eficace pentru C &Iprivind materialele avansate și o nouă agendă strategică europeană de C &Ipentru următoarea generație de materiale avansate.

În urma unor consultări mai ample cu statele membre și cu părțile interesate, prezenta comunicare abordează nu numai nevoile de C &I, ci și eforturile de consolidare a producției, utilizării și utilizării materialelor avansate.

**Pentru mai multe Informații**

[Comunicarea privind materialele avansate pentru o poziție de lider în sectorul industrial](https://research-and-innovation.ec.europa.eu/document/download/0fcf06ea-c242-44a6-b2cb-daed39584996_en)

[Fișă informativă](https://research-and-innovation.ec.europa.eu/document/download/cbd7c840-9c60-4697-a8bc-535a70178f03_en)

[Pagina web dedicată materialelor avansate](https://research-and-innovation.ec.europa.eu/research-area/industrial-research-and-innovation/key-enabling-technologies/chemicals-and-advanced-materials/advanced-materials-industrial-leadership_en)

[Rezultatele cercetării inovatoare finanțate de UE în domeniul materialelor avansate](https://op.europa.eu/en/publication-detail/-/publication/955a2813-0127-11ee-87ec-01aa75ed71a1/language-en/format-PDF)

\*

Noi norme mondiale de simplificare a comerțului cu servicii intră în vigoare în cadrul OMC

Comerțul cu servicii tocmai a primit un nou impuls prin intrarea în vigoare a noilor norme ale Organizației Mondiale a Comerțului (OMC) de facilitare și simplificare a comerțului cu servicii. Noile norme se aplică unui grup larg și divers de membri ai OMC, incluzând țări dezvoltate, țări în curs de dezvoltare și țări cel mai puțin dezvoltate – reprezentând 92 % din comerțul mondial cu servicii.

Setul de norme convenit în inițiativa comună privind reglementarea internă în domeniul serviciilor va simplifica cerințele în domeniul autorizării și va reduce obstacolele procedurale cu care se confruntă întreprinderile din întreaga lume, îndeosebi microîntreprinderile și întreprinderile mici și mijlocii. Acest acord va contribui la scăderea costurilor comerțului mondial cu servicii cu peste 110 miliarde de euro anual, prin asigurarea transparenței, a eficienței și a previzibilității cerințelor și a procedurilor în domeniul autorizării și al calificărilor.

**Mai puțină birocrație, mai multe schimburi comerciale**

Sectorul serviciilor este cel mai mare și cu creșterea cea mai rapidă dintre sectoarele economiei actuale. În UE, serviciile reprezintă aproximativ 75 % din PIB și ocuparea forței de muncă, iar comerțul cu servicii, 25 % din PIB-ul UE, sprijinind peste 20 de milioane de locuri de muncă. Exporturile de servicii la nivel mondial au fost cuantificate la mai mult de 6 mii de miliarde de euro, reprezentând 23 % din totalul comerțului mondial. De asemenea, comerțul cu servicii are un impact semnificativ și polivalent, întrucât serviciile pun la dispoziția economiilor în curs de dezvoltare o cale directă de a-și diversifica exporturile.

Normele clare privind autorizarea convenite ca parte din această inițiativă comună vor facilita într-un grad important comerțul cu servicii. Acest lucru este valabil mai ales în ceea ce privește MIMM-urile și antreprenoarele, care, de obicei, nu dispun de aceleași resurse pentru a face față cerințelor complexe pe care trebuie să le respecte pentru a-și desfășura activitatea pe piețe străine.

Normele contribuie totodată la realizarea agendei digitale, deoarece sectoare precum telecomunicațiile, serviciile informatice, ingineria și sectorul bancar pot avea beneficii de pe urma acestora. Este, de asemenea, pentru prima dată când un text al OMC include o dispoziție obligatorie privind nediscriminarea între bărbați și femei.

**Context**

Noile norme sunt acum aplicate de 71 de membri ai OMC, printre care și UE.

Fiecare membru al OMC își asumă angajamente în cadrul OMC, precizând tratamentul pe care îl acordă prestatorilor de servicii străini, prin așa-numita listă de angajamente specifice. Membrii care participă la această inițiativă comună și-au îmbunătățit listele prin integrarea noilor norme privind reglementarea internă. Noile norme vor crea beneficii pentru prestatorii de servicii din oricare parte membră a OMC, pe baza așa-numitului principiu al națiunii celei mai favorizate.

\*

Comisia recomandă statelor membre să continue să economisească gaze pentru a asigura aprovizionarea și a stabiliza piețele

Economiile de gaze realizate de întreprinderile și cetățenii din întreaga UE au avut o contribuție importantă la soluționarea crizei energetice, stimulată de invadarea Ucrainei de către Rusia în urmă cu doi ani. Împreună, **UE** a **redus cererea de gaze cu** **18 %**între august 2022 și decembrie 2023, **economisind aproximativ** **101 miliarde de metri cubi de gaze**.Aceste eforturi depășesc și depășesc obiectivul de reducere cu 15 % a emisiilor, care a fost convenit în temeiul legislației de urgență adoptate în vara anului 2022, și au fost **esențiale pentru menținerea unei aprovizionări stabile**, **pentru stabilizarea piețelor energiei din UE și pentru demonstrarea solidarității cu Ucraina**.

Având în vedere că legislația de urgență urmează să expire la 31 martie, iar **situația este mai stabilă decât în ultimii doi ani**, Comisia propune în prezent adoptarea unei [recomandări a Consiliului](https://energy.ec.europa.eu/publications/proposal-council-recommendation-gas-demand-reduction-measures_en) privind continuarea măsurilor de reducere a cererii de gaze. Această recomandare, care ar trebui să fie adoptată de Consiliu, **încurajează statele membre să continue să ia măsuri voluntare pentru a menține o reducere colectivă cu 15 % a cererii de gaze**,comparativ cu cererea medie în perioada aprilie 2017-martie 2022.  Propunerea va fi discutată de comisarul pentru energie, Kadri **Simson**, și de miniștrii energiei din UE, în cadrul Consiliului Energie de luni, 4 martie.

Datorită gamei largi de măsuri de urgență puse în aplicare de la invadarea Ucrainei de către Rusia, **perspectivele energetice ale UE s-au îmbunătățit:** aprovizionarea este mai diversificată, a fost instalată o capacitate mai mare de energie din surse regenerabile și s-au realizat economii impresionante de energie, instalațiile de înmagazinare a gazelor aflându-se în prezent la un nivel mai sănătos. Acest lucru a contribuit la scăderea și stabilizarea prețurilor în întreaga Europă. Cu toate acestea, având în vedere persistența tensiunilor geopolitice, piețele mondiale tensionate ale gazelor și obiectivul UE de a elimina complet combustibilii fosili ruși, **sunt necesare în continuare economii de energie**. Continuarea economiilor de gaze va contribui la susținerea și îmbunătățirea stabilității actuale a pieței, inclusiv prin facilitarea realimentării instalațiilor de înmagazinare a gazelor în primăvară și vară. Acestea ar sprijini, de asemenea, eforturile de decarbonizare ale UE.

Recomandarea de astăzi se bazează pe constatările unui [raport de revizuire a Regulamentului privind reducerea cererii](https://energy.ec.europa.eu/publications/commission-report-functioning-coordinated-gas-demand-reduction_en) de gaze și a celui de [al doilea raport referitor la Regulamentul UE privind înmagazinarea gazelor](https://energy.ec.europa.eu/publications/commission-report-certain-aspects-concerning-gas-storage_en). Pe lângă garantarea securității aprovizionării, ambele măsuri au contribuit la stabilizarea prețurilor la energie, aducând beneficii competitivității economiei UE și reducând facturile pentru cetățeni în urma vârfurilor înregistrate în august 2022 după invazia rusă.

**Istoricul dosarului**

Ca unul dintre răspunsurile la riscurile pentru securitatea aprovizionării prezentate de Rusia ca armă a exporturilor sale de combustibili fosili, UE a introdus [Regulamentul privind stocarea](https://eur-lex.europa.eu/legal-content/EN/TXT/?uri=CELEX:32022R1032) gazelor în iunie 2022 și [Regulamentul privind reducerea cererii de](https://eur-lex.europa.eu/legal-content/EN/TXT/?uri=CELEX:32022R1369) gaze în august 2022. Ambele instrumente sunt componente-cheie ale [REPowerEU](https://ec.europa.eu/commission/presscorner/detail/en/ip_22_3131), planul UE de a elimina combustibilii fosili ruși prin utilizarea accelerată a surselor regenerabile de energie, măsuri mai ferme de eficiență energetică și diversificarea aprovizionării cu energie.

Regulamentul privind înmagazinarea gazelor impunea statelor membre să umple instalațiile de înmagazinare subterană a gazelor la o capacitate de 90 % până la 1 noiembrie 2 023 pentru a fi pregătite pentru sezonul de iarnă. UE a atins acest obiectiv încă din august, iar nivelul de stocare era de 99 % până în noiembrie.

Regulamentul privind reducerea cererii de gaze a impus statelor membre să reducă cererea de gaze cu 15 % în mod coordonat, obiectivul devenind obligatoriu în cazul în care o alertă la nivelul UE ar fi fost declarată de Consiliu în urma unei propuneri a Comisiei. În perioada august 2022-decembrie 2023, UE și-a depășit obiectivul, menținând o reducere de 18 %. Ca act legislativ de urgență, [Regulamentul privind reducerea cererii de](https://eur-lex.europa.eu/legal-content/EN/TXT/PDF/?uri=CELEX:32023R0706) gaze a fost [prelungit](https://energy.ec.europa.eu/news/preparing-next-winter-starts-now-commission-proposes-prolong-gas-demand-reduction-measures-2023-03-20_en) în martie anul trecut până la sfârșitul lunii martie 2024.

**Pentru mai multe informații**

[Propunere de recomandare a Consiliului privind măsuri coordonate de reducere a cererii de gaze](https://energy.ec.europa.eu/publications/proposal-council-recommendation-gas-demand-reduction-measures_en)

[Raport privind funcționarea reducerii coordonate a cererii de gaze în temeiul Regulamentului 2022/1369](https://energy.ec.europa.eu/publications/commission-report-functioning-coordinated-gas-demand-reduction_en)

[Raport privind anumite aspecte referitoare la stocarea gazelor](https://energy.ec.europa.eu/publications/commission-report-certain-aspects-concerning-gas-storage_en)

[Securitatea aprovizionării cu gaze](https://energy.ec.europa.eu/topics/energy-security/secure-gas-supplies_en)

\*

PE solicită UE să furnizeze Ucrainei tot ce are nevoie pentru a învinge Rusia

* Nu ar trebui să existe restricții autoimpuse privind asistența militară a UE pentru Ucraina
* Aliații UE și NATO ar trebui să sprijine militar Ucraina cu nu mai puțin de 0,25% din PIB-ul lor anual
* Camera Reprezentanților a SUA trebuie să adopte fără întârziere pachetul său de asistență militară blocată pentru Ucraina

[](https://www.europarl.europa.eu/resources/library/images/20240229PHT18359/20240229PHT18359_original.jpg%22%20%5Co%20%22Deschidere%20%C3%AEntr-o%20nou%C4%83%20fereastr%C4%83%22%20%5Ct%20%22_blank)**UE trebuie să sprijine Kievul cu tot ce este necesar pentru ca Ucraina să câștige războiul împotriva Rusiei, spun eurodeputații într-o rezoluție adoptată joi.**

În text, adoptat cu 451 voturi pentru, 46 împotrivă și 49 abțineri, eurodeputații fac bilanțul celor doi ani de la invazia pe scară largă a Ucrainei de către Rusia, la 24 februarie 2022. Subliniind modul în care războiul a schimbat fundamental situația geopolitică din Europa și din afara acesteia, ei subliniază că obiectivul principal este ca Ucraina să câștige războiul, avertizând asupra consecințelor grave dacă acest lucru nu se întâmplă. Deputații spun că alte regimuri autoritare urmăresc cum evoluează această situație pentru a-și estima propria marjă de manevră în a exercita politici externe agresive.

Pentru ca Ucraina să câștige, nu ar trebui să existe „nicio restricție autoimpusă privind asistența militară” pentru această țară, Parlamentul reafirmând necesitatea de a oferi Kievului tot ceea ce este necesar pentru a recâștiga controlul deplin asupra teritoriului său recunoscut pe plan internațional.

**Aprovizionarea Ucrainei cu muniție, rachete și sisteme de apărare aeriană**

Deputații afirmă că există încă diferențe uriașe în ceea ce privește nivelul sprijinului militar acordat Ucrainei de către statele membre ale UE și solicită realizarea investițiilor necesare în baza industrială europeană de apărare. Acest lucru este esențial pentru a răspunde nevoilor Ucrainei și pentru a reface stocurile epuizate din UE. Deputații enumeră sisteme sofisticate de apărare aeriană, rachete cu rază lungă de acțiune, cum ar fi TAURUS, Storm Shadow/SCALP, diferite tipuri de artilerie și muniție (155 mm în special) și drone și arme pentru a le contracara, acestea fiind deosebit de importante pentru Ucraina.

Toți aliații UE și NATO ar trebui să sprijine Ucraina din punct de vedere militar cu nu mai puțin de 0,25% din PIB-ul lor anual, potrivit eurodeputaților, care îndeamnă țările UE să intre imediat în dialog cu companiile din domeniul apărării, pentru a asigura creșterea producției și livrărilor de muniție, obuze și rachete către Ucraina, care ar trebui să aibă prioritate față de ordinele altor țări terțe. În plus, ei fac apel la Camera Reprezentanților a SUA să adopte fără întârziere pachetul său de asistență militară pentru Ucraina.

**Bunurile rusești trebuie confiscate**

Rezoluția subliniază necesitatea urgentă a unui regim juridic solid care să permită confiscarea și utilizarea activelor de stat rusești înghețate de UE pentru reconstrucția Ucrainei și compensarea victimelor războiului. Rusia trebuie să fie obligată să plătească despăgubirile impuse pentru a asigura o contribuție substanțială la reconstrucția Ucrainei.

De asemenea, deputații solicită UE să mențină și să extindă politica sa de sancțiuni împotriva Moscovei și a aliatului Rusiei, Belarus. Aceasta include interzicerea importurilor rusești de uraniu și metalurgie în UE, încetarea cooperării nucleare cu Rusia și impunerea unui embargo deplin asupra importurilor UE de produse agricole și pescărești rusești, precum și de combustibili fosili și de gaze naturale lichefiate transportate pe cale maritimă prin conducte.

Parlamentul condamnă, de asemenea, toate țările, întreprinderile, asociațiile și persoanele care ajută Moscova să eludeze măsurile restrictive ale UE, afirmând că aceste practici disruptive ar trebui incriminate la nivelul Uniunii.

\*

PE sprijină actualizarea normelor UE privind permisele de conducere pentru îmbunătățirea siguranței rutiere

* Autoevaluarea capacității de a conduce
* Perioadă de probă minimă de doi ani pentru șoferii începători
* Permisele de conducere ar putea fi disponibile pe telefonul mobil

[](https://www.europarl.europa.eu/resources/library/images/20240227PHT18309/20240227PHT18309_original.jpg%22%20%5Co%20%22Deschidere%20%C3%AEntr-o%20nou%C4%83%20fereastr%C4%83%22%20%5Ct%20%22_blank)**Permise de conducere digitale, autoevaluarea capacității de a conduce și atenție sporită față de pietoni, printre modificările votate miercuri de deputați pentru permisele de conducere.**

Cu [peste 20.000 de vieți pierdute](https://transport.ec.europa.eu/news-events/news/road-safety-20640-people-died-road-crash-last-year-progress-remains-too-slow-2023-10-19_en) anual în accidente rutiere în UE, Parlamentul sprijină reformarea normelor UE privind permisele de conducere pentru a se asigura că acestea contribuie la siguranța rutieră și la tranziția verde și digitală a UE.

**Drumuri mai sigure pentru toți participanții la trafic**

Eurodeputații doresc ca șoferii să fie mai bine pregătiți pentru situații reale de trafic și să fie conștienți de riscuri, în special pentru participanții la trafic vulnerabili, cum ar fi pietonii, copiii, bicicliștii și utilizatorii scuterelor electrice. Prin urmare, condusul în condiții de zăpadă și polei, utilizarea telefonului mobil în condiții de siguranță la volan, unghiurile moarte, sistemele de asistență pentru șofer și deschiderea ușilor vehiculului în siguranță ar trebui, de asemenea, să facă parte din testele de obținere a permisului de conducere.

**Valabilitatea permiselor de conducere și a controalelor medicale prealabile**

Eurodeputații doresc ca permisele de conducere să fie valabile cel puțin 15 ani pentru motociclete și autoturisme și cinci ani pentru camioane și autobuze. Aceștia nu sprijină reducerea valabilității permiselor de conducere pentru persoanele în vârstă – astfel cum a propus Comisia – pentru a evita discriminarea și pentru a le asigura dreptul la liberă circulație și participare la viața economică și socială.

Deputații susțin autoevaluarea de către șoferi a capacității de a conduce atunci când se eliberează și se reînnoiește un permis de conducere, permițând țărilor UE să decidă dacă autoevaluarea ar trebui înlocuită de un control medical, ce poate include un set minim de teste de vedere și ale afecțiunilor cardiovasculare. Cu toate acestea, deputații doresc ca guvernele UE să depună mai multe eforturi pentru a sensibiliza publicul cu privire la semnalele mentale și fizice ale șoferilor care ar putea constitui factori de risc.

**Șoferii începători**

Conducătorii auto neexperimentați ar trebui să treacă printr-o perioadă de probă de cel puțin doi ani, timp în care ar trebui supuși anumitor restricții mai severe, cum ar fi limita mai scăzută pentru consumul de alcool la volan și sancțiuni dure pentru condusul periculos, potrivit deputaților.

Pentru a atenua deficitul de șoferi profesioniști, deputații doresc, de asemenea, să permită persoanelor în vârstă de 18 ani să obțină un permis pentru a conduce un camion sau un autobuz cu până la 16 pasageri, cu condiția să dețină un certificat de competență profesională. În plus, tinerii de 17 ani ar putea obține un permis de conducere pentru autoturisme sau camioane, dacă sunt însoțiți de un conducător auto cu experiență.

**Permis de conducere digital**

Pentru a sprijini piața unică europeană, deputații sunt în favoarea introducerii unui permis de conducere digital, disponibil pe telefonul mobil și pe deplin echivalent cu permisul fizic de conducere.

**Citat**

Raportoarea PE, [Karima Delli (Verzi, Franța)](https://www.europarl.europa.eu/meps/en/96868/KARIMA_DELLI/home%22%20%5Ct%20%22_blank), a declarat: „Parlamentul European a avut astăzi oportunitatea de a îmbunătăți siguranța rutieră în Europa, de a ajunge la zero decese în trafic până în 2050 și de a crea un cadru mai puternic, pentru a ne proteja împotriva accidentelor rutiere. Normele includ controale medicale opționale atunci când un permis de conducere este eliberat sau reînnoit și dispoziții mai stricte pentru conducătorii auto începători.”

**Pașii următori**

Proiectul de norme privind permisele de conducere ale UE a fost adoptat cu 339 voturi pentru, 240 împotrivă și 37 abțineri, și constituie poziția Parlamentului în prima lectură. Dosarul va fi continuat de noul Parlament după alegerile europene din 6-9 iunie.

\*

PE adoptă noi norme de transparență pentru publicitatea politică

* Mai multe informații despre reclamele politice vor ajuta alegătorii să ia decizii în cunoștință de cauză
* Protecția libertății de exprimare și a datelor cu caracter personal
* Interzicerea sponsorizării anunțurilor din afara UE înainte de alegeri

**Noile norme vor urmări să sporească încrederea cetățenilor în campaniile electorale și să contribuie la combaterea dezinformării și a ingerințelor străine.**

Marți, Parlamentul a adoptat noi norme privind transparența și direcționarea publicității politice, care vor face campaniile electorale și pentru referendumuri mai transparente și mai rezistente la interferențe. Noile norme vor reglementa reclamele politice, în special cele online, oferind în același timp un cadru pentru ca actorii politici să își facă publicitate mai ușor în întreaga UE.

**Mai multă transparență și răspundere**

Potrivit noilor norme, publicitatea politică va trebui să fie etichetată în mod clar. Cetățenii, autoritățile și jurnaliștii vor putea obține cu ușurință informații în cazul în care au fost vizați de o reclamă, despre cine o plătește, care este costul reclamei, dar și la ce alegeri sau referendumuri face referire. Toate materialele publicitare politice și informațiile conexe vor fi stocate într-un registru public online.

Pentru a limita ingerințele străine în procesele democratice europene, sponsorizarea reclamelor din afara UE va fi interzisă pe o perioadă de trei luni înaintea alegerilor sau referendumului.

**Reglementarea strategiilor de direcționare**

Pentru a-i porteja pe alegători de manipulare, tehnicile de direcționare și amplificare vor fi posibile numai pentru publicitatea politică online bazată pe date cu caracter personal colectate după ce a fost obținut consimțământul explicit și separat al subiectului. Nu pot fi utilizate categorii speciale de date cu caracter personal (legate, de exemplu, de etnie, religie, orientare sexuală) sau date ale minorilor.

**Protejarea libertății de exprimare**

Normele se referă doar la reclamele politice remunerate. Ele nu afectează conținutul reclamelor politice și nici regulile privind desfășurarea și finanțarea campaniilor politice. Opiniile personale, opiniile politice, cum ar fi orice conținut jurnalistic nesponsorizat, sau comunicarea privind organizarea sau participarea la alegeri (de exemplu, anunțarea candidaților) din surse oficiale naționale sau europene nu sunt afectate.

**Citat**

Raportorul [Sandro Gozi](https://www.europarl.europa.eu/meps/en/204419/SANDRO_GOZI/home%22%20%5Ct%20%22_blank) (Renew, Franța) a declarat: „Tehnologiile digitale îi fac pe cetățeni mai vulnerabili în fața dezinformării și a ingerințelor străine. Acum, mai mult ca oricând, este esențial să ne protejăm procesele democratice și electorale. Normele adoptate astăzi joacă un rol esențial în a-i ajuta pe cetățeni să discearnă cine se află în spatele unui mesaj politic și să facă o alegere în cunoștință de cauză atunci când se îndreaptă spre urne. Odată cu apropierea alegerilor europene, îndemnăm toate platformele online majore să înceapă să aplice noile norme cât mai curând posibil și să se asigure că spațiul digital rămâne un loc sigur pentru schimbul de idei și opinii politice”.

**Conferință de presă**

Raportorul Sandro Gozi îi va informa pe jurnaliști după votul în plen de marți cu privire la noile norme privind publicitatea politică transparentă și sigură. Mai multe informații [aici](https://www.europarl.europa.eu/news/en/press-room/20240223IPR18055/transparent-political-advertising-press-conference-after-final-plenary-vote).

**Pașii următori**

În urma adoptării în plen (cu 470 pentru, 50 împotrivă și 105 abțineri), Consiliul trebuie să adopte în mod oficial textul. Normele se vor aplica la 18 luni de la intrarea în vigoare, în timp ce definițiile și măsurile privind furnizarea nediscriminatorie a publicității politice transfrontaliere (inclusiv pentru partidele politice europene și grupurile politice europene) se vor aplica deja după 20 de zile de la publicarea în Jurnalul Oficial al UE.

Prin aceste norme, Parlamentul răspunde direct preocupărilor cetățenilor cu privire la o societate digitală sigură și de încredere, în special propunerea 33(5) din concluziile [Conferinței privind viitorul Europei](https://conference-delegation.europarl.europa.eu/cmsdata/267078/Report_EN.pdf).

\*

Infracțiuni de mediu: PE adoptă o listă extinsă de infracțiuni și sancțiuni

* Noua listă a infracțiunilor împotriva mediului va include comerțul ilegal cu lemn și epuizarea resurselor de apă
* Fiecare dintre infracțiuni este pasibilă de o pedeapsă cu închisoarea de până la 10 ani
* Companiile pot primi amenzi de până la 5 % din cifra lor de afaceri globală sau de 40 de milioane EUR
* Infracțiunile împotriva mediului sunt a patra activitate infracțională ca amploare din lume

[](https://www.europarl.europa.eu/resources/library/images/20240226PHT18204/20240226PHT18204_original.jpg%22%20%5Co%20%22Deschidere%20%C3%AEntr-o%20nou%C4%83%20fereastr%C4%83%22%20%5Ct%20%22_blank)

**Parlamentul a aprobat marți noi norme privind infracțiunile de mediu și sancțiunile aferente.**

Noua directivă, [convenită cu Consiliul pe 16 noiembrie 2023](https://www.europarl.europa.eu/news/ro/press-room/20230929IPR06108/environmental-crimes-deal-on-new-offences-and-reinforced-sanctions), a fost adoptată cu 499 voturi pentru, 100 împotrivă și 23 abțineri. Ea actualizează lista infracțiunilor penale, care include acum comerțul ilegal cu lemn, epuizarea resurselor de apă, încălcări grave ale legislației UE privind substanțele chimice și poluarea cauzată de nave. Deputații s-au asigurat că noile norme acoperă așa-numitele „infracțiuni calificate”, cum ar fi incendiile forestiere la scară largă sau poluarea generalizată a aerului, apei și solului, care duc la distrugerea unui ecosistem și, astfel, sunt comparabile cu ecocidul.

**Pedepse inclusiv cu închisoarea și amenzi**

Infracțiunile de mediu comise de persoane și reprezentanți ai companiilor vor fi pasibile de pedeapsa cu închisoarea, în funcție de durata și gravitatea daunelor și de reversibilitatea lor. Infracțiunile calificate pot fi pedepsite cu opt ani de închisoare, cele care duc la moartea unei persoane cu zece ani de închisoare, iar celelalte infracțiuni cu până la cinci ani de închisoare.

Toți cei care încalcă legea vor fi obligați să refacă mediul afectat și să ofere compensații. Ei sunt pasibili inclusiv de amenzi. Amenzile care vizează companiile vor atinge 3% sau 5% din cifra lor de afaceri la nivel mondial sau, alternativ, 24 sau 40 de milioane EUR, în funcție de natura infracțiunii pe care au comis-o. Statele membre vor putea decide dacă să urmărească penal încălcările care nu au avut loc pe teritoriul lor.

**Statele membre vor organiza formări și vor colecta date**

Eurodeputații au insistat ca avertizorii care raportează infracțiuni împotriva mediului să beneficieze de sprijin și asistență în contextul procedurilor penale. Deputații s-au asigurat și că statele membre vor oferi formări de specialitate pentru polițiști, judecători și procurori, vor pregăti strategii naționale și vor desfășura campanii de sensibilizare pentru a combate infracțiunile împotriva mediului. Datele colectate de guvernele țărilor Uniunii despre infracțiunile împotriva mediului vor contribui la combaterea lor și vor ajuta Comisia să actualizeze periodic lista de infracțiuni și sancțiuni în domeniul mediului.

**Citat**

După votul în plen, raportorul Parlamentului European [Antonius Manders (PPE, Olanda)](https://www.europarl.europa.eu/meps/ro/4560/ANTONIUS_MANDERS/home) a declarat: „Era și timpul să combatem infracțiunile transfrontaliere comise la nivelul Uniunii Europene prin sancțiuni armonizate și disuasive, pentru a preveni noi infracțiuni împotriva mediului. Acest acord garantează că poluatorii vor plăti. Mai mult, este un mare pas înainte, căci orice persoană aflată într-o funcție de conducere la o companie responsabilă pentru poluare poate fi acum trasă la răspundere împreună cu compania. Introducând obligația de diligență, lumea nu se mai poate ascunde în spatele unor permise sau lacune legislative.”

**Următorii pași**

Directiva va intra în vigoare la 20 de zile de la data publicării sale în Jurnalul Oficial al Uniunii Europene. Statele membre vor avea la dispoziție doi ani pentru a o transpune în legislația națională.

**Context**

Criminalitatea împotriva mediului este [a patra cea mai mare activitate infracțională din lume](https://www.eurojust.europa.eu/publication/report-eurojusts-casework-environmental-crime) și este una dintre principalele surse de venit pentru crima organizată, alături de droguri, arme și trafic de persoane. Comisia Europeană a introdus în decembrie 2021 o [propunere de consolidare a protecției mediului în UE prin intermediul dreptului penal](https://www.europarl.europa.eu/RegData/docs_autres_institutions/commission_europeenne/com/2021/0851/COM_COM%282021%290851_RO.pdf) pentru a combate înmulțirea infracțiunilor penale împotriva mediului.

\*

Natura în UE: o lege pentru a reface 20% din suprafața terestră și maritimă

* Țările Uniunii trebuie să refacă cel puțin 30% din habitatele aflate în stare precară până în 2030, 60% până în 2040 și 90% până în 2050
* Dispozițiile privind ecosistemele agricole pot fi suspendate temporar în circumstanțe excepționale
* Peste 80% din habitatele europene sunt într-o stare precară

[](https://www.europarl.europa.eu/resources/library/images/20240223PHT18066/20240223PHT18066_original.jpg%22%20%5Co%20%22Deschidere%20%C3%AEntr-o%20nou%C4%83%20fereastr%C4%83%22%20%5Ct%20%22_blank)

Parlamentul a adoptat prima lege a UE pentru refacerea ecosistemelor degradate din Uniune © Arnau / Adobe Stock

**Noua lege stabilește pentru UE obiectivul de a-și reface cel puțin 20% din suprafețele terestre și maritime până în 2030 și toate ecosistemele degradate până în 2050.**

Legea privind refacerea naturii, convenită cu țările membre, va reface ecosistemele degradate din UE, va contribui la atingerea obiectivelor în materie de climă și biodiversitate și va consolida securitatea alimentară.

Pentru a atinge obiectivele globale ale UE, țările membre trebuie să refacă cel puțin 30% din habitatele reglementate de noua lege (de la păduri, pajiști și zone umede la râuri, lacuri și bancuri de corali) de la o stare precară la o stare bună până în 2030, apoi 60% până în 2040 și 90% până în 2050. În conformitate cu poziția Parlamentului, țările Uniunii ar trebui să acorde prioritate [zonelor Natura 2000](https://environment.ec.europa.eu/topics/nature-and-biodiversity/natura-2000_en?prefLang=ro) până în 2030. Țările UE vor trebui să se asigure că o zonă nu se deteriorează în mod semnificativ după ce au restabilit-o într-o stare bună. Totodată, țările membre vor trebui să adopte planuri naționale pentru refacerea zonelor, în care să detalieze cum intenționează să atingă aceste obiective.

**Ecosistemele agricole**

Pentru a îmbunătăți biodiversitatea în ecosistemele agricole, țările Uniunii vor trebui să facă progrese legate de doi dintre următorii trei indicatori: [indicele fluturilor de câmp](https://www.eea.europa.eu/data-and-maps/figures/european-grassland-butterfly-indicator); ponderea terenurilor agricole cu [elemente de peisaj de mare diversitate](https://ec.europa.eu/enrd/landscape-features-and-biodiversity_en.html); stocul de carbon organic din solurile minerale cultivate. Trebuie luate și măsuri pentru a crește [indicele păsărilor comune specifice terenurilor agricole](https://agridata.ec.europa.eu/Qlik_Downloads/InfoSheetEnvironmental/infoC35.html), deoarece păsările sunt buni indicatori ai stării generale a biodiversității.

Întrucât refacerea turbăriilor drenate este una dintre cele mai economice modalități de reducere a emisiilor în sectorul agricol, țările Uniunii trebuie să refacă cel puțin 30% din turbăriile drenate până în 2030 (cel puțin un sfert trebuie să fie reumidificate), 40% până în 2040 și 50% până în 2050 (când cel puțin o treime trebuie reumidificate). Reumidificarea va rămâne opțională pentru fermieri și proprietarii de terenuri private.

Legea include și o „frână de urgență”, solicitată de Parlament. Astfel, obiectivele pentru ecosistemele agricole pot fi suspendate în circumstanțe excepționale dacă reduc drastic suprafața necesară pentru a produce suficiente alimente pentru consumul din Uniune.

**Alte ecosisteme**

Legea impune și progrese în ceea ce privește mai mulți indicatori pentru ecosistemele forestiere și cere să fie plantați încă trei miliarde de copaci. Statele membre vor trebui, de asemenea, să transforme cel puțin 25 000 km de râuri în râuri cu curgere liberă și să se asigure că nu se înregistrează pierderi nete din suprafața națională totală de spațiu verde urban și de [acoperire a coronamentului în zona urbană](https://www.eea.europa.eu/data-and-maps/dashboards/urban-tree-cover).

**Citat**

Raportorul [César Luena](https://www.europarl.europa.eu/meps/ro/197721/CESAR_LUENA/home) (S&D, Spania) a declarat: „Această zi este importantă pentru Europa, căci marchează trecerea de la protejarea și conservarea naturii la refacerea ei. Noua lege ne va ajuta să punem în practică și multe dintre angajamentele noastre internaționale în materie de mediu. Regulamentul va restabili ecosistemele degradate în timp ce se respectă nevoile sectorului agricol, oferind flexibilitate țărilor membre. Aș dori să le mulțumesc oamenilor de știință că ne-au pus la dispoziție dovezi științifice și s-au opus negării schimbărilor climatice. Le mulțumesc și tinerilor că ne-au reamintit că nu există nici planetă B, nici plan B.

**Următorii pași**

Acordul convenit cu țările membre a fost adoptat cu 329 voturi pentru, 275 împotrivă și 24 abțineri. El trebuie să fie adoptat acum și de Consiliu înainte de a fi publicat în Jurnalul Oficial al Uniunii Europene și de a intra în vigoare după alte 20 de zile.

**Context**

Peste 80% dintre habitatele europene sunt într-o stare precară. La 22 iunie 2022, Comisia a propus [o lege privind refacerea naturii](https://environment.ec.europa.eu/topics/nature-and-biodiversity/nature-restoration-law_en?prefLang=ro) pentru a contribui la redresarea pe termen lung a naturii deteriorate în toate zonele terestre și maritime ale UE, pentru a atinge obiectivele UE în materie de [climă](https://www.europarl.europa.eu/news/ro/press-room/20210621IPR06627/eurodeputatii-confirma-acordul-privind-neutralitatea-climatica-pana-in-2050) și [biodiversitate](https://www.europarl.europa.eu/news/ro/press-room/20210604IPR05513/biodiversitatea-pe-solicita-obiective-obligatorii-pentru-protectia-naturii) și pentru a îndeplini angajamentele internaționale ale UE, în special [Cadrul mondial al ONU pentru biodiversitate de la Kunming-Montreal](https://www.cbd.int/article/cop15-cbd-press-release-final-19dec2022). [Potrivit Comisiei](https://ec.europa.eu/commission/presscorner/api/files/attachment/872899/Factsheet%20on%20Nature%20Restoration%20Law.pdf.pdf), noua lege ar aduce beneficii economice semnificative, deoarece fiecare euro investit ar genera beneficii de cel puțin 8 EUR.

Această legislație răspunde așteptărilor cetățenilor legate de protecția și refacerea biodiversității, peisajului și oceanelor, astfel cum sunt descrise în propunerea 2 punctele (1), (3), (4) și (5) din [concluziile Conferinței privind viitorul Europei.](https://conference-delegation.europarl.europa.eu/cmsdata/267078/Report_EN.pdf)

\*

Drepturile omului: UE numește un nou reprezentant special

Astăzi, Consiliul l-a numit pe **Olof Skoog** în funcția de Reprezentant Special al UE (RSUE) pentru drepturile omului, în locul lui Eamon Gilmore, al cărui mandat de cinci ani se încheie la 29 februarie. Dl Skoog își va prelua atribuțiile la **1 martie 2024** pentru o perioadă inițială de **doi ani**.

Noul Reprezentant Special al UE va continua activitatea predecesorilor săi de a contribui la punerea în aplicare a politicii UE privind **drepturile omului**, la pozițiile UE privind promovarea respectării **dreptului internațional umanitar** și la sprijinirea **justiției penale internaționale**. În plus, el va contribui la stabilirea unei voci europene mai puternice prin dialoguri privind drepturile omului cu **guvernele din țările terțe** și cu **organizațiile internaționale și regionale**, precum și cu organizațiile **societății civile** și cu alți actori relevanți. Reprezentantul special va colabora îndeaproape cu Serviciul European de Acțiune Externă și cu instituțiile UE pentru a asigura eficacitatea și vizibilitatea politicii UE în domeniul drepturilor omului în cadrul acțiunilor externe.

Dl Skoog este un **diplomat suedez** cu o vastă experiență la nivel național și la nivelul UE într-o gamă largă de funcții. Cel mai recent, a fost **șeful delegației** Uniunii Europene **la Organizația Națiunilor Unite** din decembrie 2019 până în august 2023.

Reprezentanții speciali ai UE sunt propuși de Înaltul Reprezentant pentru a promova politicile și interesele UE în anumite regiuni și țări, precum și chestiuni de interes deosebit pentru UE. Aceștia joacă un rol activ în eforturile de consolidare a păcii, a stabilității și a statului de drept.

Primii reprezentanți speciali ai UE au fost numiți în 1996. În prezent, zece RSUE sprijină activitatea Înaltului Reprezentant al Uniunii pentru afaceri externe și politica de securitate, Josep Borrell.

* [Olof Skoog – CV](https://www.consilium.europa.eu/ro/press/press-releases/2024/02/26/human-rights-eu-appoints-a-new-special-representative/)
* [Reprezentanții speciali ai UE (site-ul SEAE)](https://www.eeas.europa.eu/eeas/eu-special-representatives_en)
* [Apărarea și promovarea drepturilor omului (informații generale)](https://www.consilium.europa.eu/ro/policies/human-rights/)

\*

Cooperarea polițienească: Consiliul dă undă verde pentru îmbunătățirea schimburilor de date între autoritățile polițienești

Astăzi, Consiliul a adoptat un regulament privind căutarea și schimbul automatizat de date pentru cooperarea polițienească. Noul act legislativ va îmbunătăți cadrul existent, denumit adesea Prüm I, care permite deja autorităților de aplicare a legii să consulte bazele de date naționale ale altor state membre în ceea ce privește datele ADN, amprentele digitale și datele privind înmatricularea vehiculelor.

Normele convenite astăzi vor extinde categoriile de date pentru care pot avea loc schimburi automatizate. De asemenea, autoritățile polițienești vor putea să caute imagini faciale și caziere judiciare. În plus, dacă legislația națională permite acest lucru, vor fi posibile și căutări în toate categoriile pentru a găsi persoane dispărute sau pentru a identifica rămășițe umane.

Printre alte inovații se numără faptul că Europol va fi acum în măsură să efectueze căutări în bazele de date naționale pentru a face verificări încrucișate ale informațiile primite din partea țărilor terțe. Totodată, se va institui o infrastructură informatică modernizată.

Etapele următoare

Noul act legislativ va intra în vigoare în a douăzecea zi de la data publicării în Jurnalul Oficial al Uniunii Europene. Regulamentul se aplică direct în statele membre ale UE.

* [Consiliul și Parlamentul European ajung la un acord pentru a face să avanseze cooperarea polițienească în Europa (comunicat de presă, 20 noiembrie 2023)](https://www.consilium.europa.eu/ro/press/press-releases/2023/11/20/council-and-eu-parliament-reach-deal-to-advance-police-cooperation-in-europe/)
* [Lupta UE împotriva criminalității organizate (informații generale)](https://www.consilium.europa.eu/ro/policies/eu-fight-against-crime/)
* [Schimbul automatizat de date pentru cooperarea polițienească (informații generale)](https://www.consilium.europa.eu/ro/policies/it-systems-security-justice/#police)

\*

Consiliul adoptă un regulament privind plățile instant

Consiliul a adoptat astăzi un regulament care va asigura **disponibilitatea deplină a plăților instant în euro pentru consumatorii și întreprinderile** din UE și din țările SEE.

Noile norme vor **îmbunătăți autonomia strategică a sectorului economic și financiar european**, deoarece vor contribui la reducerea oricărei dependențe excesive de instituții și infrastructuri financiare din țări terțe. Îmbunătățirea posibilităților de mobilizare a fluxurilor de numerar va aduce beneficii cetățenilor și întreprinderilor și va permite servicii inovatoare cu valoare adăugată.

Regulamentul privind plățile instant le va permite persoanelor să **transfere bani în zece secunde** în orice moment al zilei, inclusiv în afara programului de lucru, nu numai în interiorul aceleiași țări, ci și către un alt stat membru al UE. Regulamentul ia în considerare particularitățile entităților din afara zonei euro.

**Prestatorii de servicii de plată precum băncile**, care oferă transferuri credit standard în euro, vor avea, de asemenea, **obligația de a oferi serviciul de trimitere și de primire a plăților instant în euro**. Eventualele comisioane care se aplică **nu trebuie să fie mai mari decât cele** care se aplică pentru transferurile credit standard.

Noile norme vor intra în vigoare după o **perioadă de tranziție** care va fi mai scurtă în zona euro și mai lungă în afara zonei euro, unde, pentru adaptare, este nevoie de mai mult timp.

Regulamentul acordă acces pentru instituțiile de plată și instituțiile emitente de monedă electronică la sistemele de plăți, prin modificarea Directivei privind caracterul definitiv al decontării. Prin urmare, aceste entități vor fi supuse **obligației de a oferi serviciul de trimitere și de primire de transferuri credit instant**, după o perioadă de tranziție. Regulamentul include garanții adecvate pentru a se asigura că accesul instituțiilor de plată și al instituțiilor emitente de monedă electronică la sistemele de plată nu prezintă riscuri suplimentare pentru sistem.

În temeiul noilor norme, prestatorii de servicii de plată instant vor trebui să verifice **concordanța dintre codul IBAN și numele beneficiarului** pentru a alerta plătitorul cu privire la posibile erori sau fraude înainte de efectuarea unei tranzacții. Această cerință se va aplica și transferurilor obișnuite.

Regulamentul cuprinde o clauză de revizuire care prevede obligația Comisiei de a prezenta un raport care să conțină o evaluare a evoluției comisioanelor pentru transferurile credit.

Context

Această inițiativă are loc în contextul **finalizării uniunii piețelor de capital**. Uniunea piețelor de capital este inițiativa UE de a crea o veritabilă piață unică de capital la nivelul întregii UE. Obiectivul său este de a asigura circulația investițiilor și a economiilor la nivelul tuturor statelor membre, în beneficiul cetățenilor, al întreprinderilor și al investitorilor.

La 26 octombrie 2022, Comisia a înaintat o propunere privind plățile instant care modifică și modernizează Regulamentul **privind zona unică de plăți în euro (SEPA)** din 2012 referitor la transferurile credit standard în euro, adăugându-i dispoziții specifice privind transferurile credit instant în euro.

* [Regulament al Parlamentului European și al Consiliului de modificare a Regulamentelor (UE) nr. 260/2012 și (UE) 2021/1230 și a Directivelor 98/26/CE și (UE) 2015/2366 în ceea ce privește transferurile credit instant în euro](https://data.consilium.europa.eu/doc/document/PE-76-2023-INIT/ro/pdf)
* [Uniunea piețelor de capital (informații generale)](https://www.consilium.europa.eu/ro/policies/capital-markets-union/)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/